sagorsarker/bangla-wikipedia huggingface dataset:
মার্ক বুচার

মার্ক অ্যালান বুচার (; জন্ম: ২৩ আগস্ট, ১৯৭২) লন্ডনের ক্রয়ডন এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের পক্ষে টেস্ট ক্রিকেটে অংশ নেন। বামহাতে ব্যাটিংয়ের পাশাপাশি দলের প্রয়োজনে মাঝে-মধ্যে ডানহাতে মিডিয়াম পেস বোলিং করে থাকেন। এছাড়াও, সারে ক্রিকেট দলের প্রতিনিধিত্ব করেছেন মার্ক বুচার।
কাউন্টি ক্রিকেটে ১৯৯২ সাল থেকে সক্রিয় ছিলেন তিনি। এ সময় তিনি প্রথম-শ্রেণীর ক্রিকেটে সারে দলের পক্ষে অভিষিক্ত হন। ২০০৬ সালে সহকারী কোচ হিসেবে তার বাবা অ্যালান বুচার সারে দলের কোচের দায়িত্বে ছিলেন। এ সময়ে তিনি ক্লাবের অধিনায়কের দায়িত্বে ছিলেন। ২০০৯ সালে অবসর গ্রহণের পূর্ব পর্যন্ত সারে দলে খেলেন। কাউন্টি ক্রিকেটের সবগুলো খেলাই সারে দলে খেলেন।
১৯৯৭ সালে অস্ট্রেলিয়ার বিপক্ষে তার টেস্ট অভিষেক ঘটে। এজবাস্টনে অনুষ্ঠিত অ্যাশেজ সিরিজের প্রথম টেস্টে তিনি অংশগ্রহণ করেন। ডিসেম্বর, ২০০৪ সালে তিনি তার সর্বশেষ টেস্টে অংশ নেন। সমগ্র খেলোয়াড়ী জীবনে ৭১ টেস্টে ৩৪ ঊর্ধ্ব গড়ে ৮ সেঞ্চুরি হাকিয়েছেন তিনি। কিন্তু তিনি কখনো একদিনের আন্তর্জাতিকে অংশ নেননি। ১৯৭০-৭১ থেকে শুরু হওয়া প্রথম একদিনের আন্তর্জাতিকের পর টেস্ট খেলায় অংশগ্রহণ স্বত্ত্বেও ওডিআই না খেলার দিক দিয়ে শীর্ষস্থানে রয়েছেন।
শক্তিশালী অস্ট্রেলিয়ার বিপক্ষে তার টেস্ট অভিষেক ঘটে। পাঁচ টেস্টের অ্যাশেজ সিরিজে দুইটি অর্ধ-শতক করেন। এরপর শীত মৌসুমে দলের অন্যান্য সদস্যের ন্যায় তিনিও ওয়েস্ট ইন্ডিজের বিপক্ষে ব্যর্থ হন। তিনি মাত্র ১৫ গড়ে রান সংগ্রহ করেন। কিন্তু দক্ষিণ আফ্রিকার বিপক্ষে পরবর্তী সিরিজে তিনি বেশ ভাল করেন। সিরিজে তিনি এক শতক ও দুই অর্ধ-শতক করেন। এরপর শীতের অ্যাশেজ সিরিজের প্রথম টেস্টে শতক করলেও পরের টেস্টগুলোয় তিনি সুবিধা করতে পারেননি। পরবর্তী ১২ টেস্টে কোন অর্ধ-শতকের সন্ধান পাননি।
বুচার ইংল্যান্ড দলকে একটি টেস্টে নেতৃত্ব দিয়েছেন। ১৯৯৯ সালে নিয়মিত অধিনায়ক নাসের হুসেনের আঘাতজনিত অনুপস্থিতির কারণে তিনি এ দায়িত্ব পান। নিউজিল্যান্ডের বিপক্ষে ঐ টেস্টটি ড্রয়ে পরিণত হয়েছিল। নিউজিল্যান্ডের বিপক্ষে অধিনায়কের দায়িত্ব পালনের পর ২০০০-এর শীতে দল থেকে বাদ পড়েন।
হাঁটুর আঘাতের কারণে আগস্ট, ২০০৯ সালে প্রথম-শ্রেণীর ক্রিকেট থেকে অবসরের ঘোষণা দেন তিনি। অবসর পরবর্তীকালে স্কাই স্পোর্টসে ধারাভাষ্যকারের দায়িত্ব পান ও টেস্ট ম্যাচ স্পেশালে খেলা বিশ্লেষণে নিয়োজিত থাকেন। জানুয়ারি, ২০১০ সালে এমসিসি’র আজীবন সম্মানিত সদস্যের মর্যাদা লাভ করেন।
সেন্ট্রাল উইমেন্স ইউনিভার্সিটি

সেন্ট্রাল উইমেন্স ইউনিভার্সিটি বাংলাদেশের রাজধানী ঢাকা শহরের একটি বেসরকারি বিশ্ববিদ্যালয়। এটি দেশের বেসরকারিভাবে প্রতিষ্ঠিত একমাত্র মহিলা বিশ্ববিদ্যালয়।
বিশ্ববিদ্যালয়টি ১৯৯৩ সালে প্রতিষ্ঠিত হয়। কিন্তু অব্যবস্থাপনা ও শিক্ষার মান কম কারণ দেখিয়ে বিশ্ববিদ্যালয় মঞ্জুরী কমিশন বিশ্ববিদ্যালয়ের কার্যক্রম বন্ধের নির্দেশ দেয়। কর্তৃপক্ষ বিশ্ববিদ্যালয় বন্ধ না করে দীর্ঘ সময় ধরে আইনি লড়াই করে যান। অবশেষে ২০১০ সালের আগস্টে বিশ্ববিদ্যালয় আইনি লড়াইয়ে জয়ী হয় এবং নতুনভাবে যাত্রা শুরু করে।
বিশ্ববিদ্যালয়ে বর্তমানে ৪টি অনুষদের অধিনে ৮টি বিষযে পড়ানো হয়।
২০০২ সালে বিশ্ববিদ্যালয়ে লাইব্রেরী প্রতিষ্ঠিত হয়। তখন থেকে এটিকে আধুনিক সরঞ্জামে সজ্জিত করার প্রচেষ্টা অব্যাহত রয়েছে। বর্তমানে লাইব্রেরীতে ৩৫০০ বই রয়েছে এবং কিছু সংখ্যক দূর্লভ বই ও নথিপত্র ছাড়াও এই লাইব্রেরীতে অসংখ্য ম্যাগাজিন, বুকলেট, লিফলেট ও প্যাম্পলেট আছে।
কম্পিউটার ইঞ্জিনিয়ারিং বিভাগের জন্য রয়েছে একটি আধুনিক কম্পিউটার ল্যাব।
ইনস্টিটিউট অব সায়েন্স অ্যান্ড টেকনোলজি, বাংলাদেশ

ইনস্টিটিউট অব সায়েন্স অ্যান্ড টেকনোলজি বাংলাদেশের ঢাকা শহরের একটি অন্যতম বেসরকারি কলেজ। এটি জাতীয় বিশ্ববিদ্যালয়ের অধীনে প্রতিষ্ঠিত প্রথম কম্পিউটার ইঞ্জিনিয়ারিং কলেজ। 
বাংলাদেশে ডিপ্লোমা প্রকৌশলের চাহিদার পূরণের লক্ষে ১৯৯৩ সালে ঢাকা বিশ্ববিদ্যালয়ের ফলিত পদার্থ বিভাগের সাবেক ডীন ড. শাহিদা রফিক কর্তৃক আইএসটি প্রতিষ্ঠিত হয়। প্রতিষ্ঠানটির উদ্ভোদন করেন নোবেল বিজয়ী বিজ্ঞানী ড. আব্দুস সালাম। আইএসটি বর্তমানে জাতীয় বিশ্ববিদ্যালয় অধিভূক্ত একটি কলেজ। কলেজটির ডিপ্লোমা বিভাগ বাংলাদেশ কারিগরি শিক্ষা বোর্ড এর আওতাভূক্ত।
আইএসটি ঢাকা শহরের ধানমন্ডি থানার ২৬ নাম্বার রোডের ৫৪ নাম্বার বাড়িতে অবস্থিত।
আইএসটিতে ডিপ্লোমা, স্নাতক ও স্নাতকোত্তর পর্যায়ে শিক্ষাদান করে। 
স্নাতকোত্তর :
আইএসটিতে রয়েছে শীতাতপ নিয়ন্ত্রিত একটি সমৃদ্ধ লাইব্রেরী। লাইব্রেরীতে ৭০০০ হাজার বই ছাড়াও রয়েছে বিভিন্ন প্রজেক্ট, ম্যাগাজিন ও জার্নাল যা ছাত্র-ছাত্রীদের জ্ঞান বৃদ্ধিতে সহায়ক ভূমিকা রাখছে।
চিকন (নকশা)

চিকন হল সাদা মসলিন কাপড়ের উপর এক অতি সূক্ষ্য সূচিকর্ম। অনুমান করা হয় ভারতে প্রথম চিকনের কাজ শুরু হয় ঢাকার মুসলিম নবাবদের আমলে। বর্তমানে চিকন কাজের জন্য লখনৌ শহরের কথা প্রথম মনে আসে বটে , কিন্তু ঢাকা হতেই এই কাজ ক্রমে লখনৌ, দিল্লী, রামপুরে ছড়িয়ে পড়ে। সপ্তদশ-অষ্টাদশ শতাব্দীতে ঢাকায় অতি উৎকৃষ্ট চিকনের কাজ হ'ত। অনুমিত হয় নবাবেরা পারস্য হতে ভারতবর্ষে নিয়ে আসেন। যেহেতু আরব দেশের সাথে ভারতের বাণিজ্যিক সম্পর্ক ছিল তাই আরব হতে চিকনের ভারতে আসা অসম্ভব নয়। চিকন শব্দটি নানার্থ বোধক। ফারসিতে 'চিকণ'অর্থ সূচিকর্ম; তেলুগুতে 'চিককণি' অর্থে সুন্দর, 'চিকণ গাঁথনে বাড়িল বেলা।'-সূক্ষ্ম,পাতলা(fine) অর্থে, এছাড়াও সংস্কৃতে 'চিক্কণ', হিন্দিতে 'চিকনা', মারাঠীতে 'চিকণ', গুজরাতীতে 'চিকণু' এবং মৈথিলীতে 'চিকন' অর্থে মসৃণ, স্নিগ্ধ বা চকচকে বোঝায়।
লখনৌ শহরের চিকনের কাজ ২০০ বছরেরও বেশি সময়ের পুরানো। কথিত আছে প্রখ্যাত চিকন-শিল্পী ফৈয়াজ খাঁ যিনি চিকন শিল্পের উপর উল্লেখযোগ্য অবদানের জন্য ১৯৬৪-৬৫ সালে জাতীয় পুরস্কার লাভ করেন, তার জনৈক পূর্বপুরুষ ওস্তাদ মহম্মদ শের খাঁ লখনৌ শহরে আগত এক বিদেশী পর্যটক চিকন-শিল্পীর নিকট এই কাজ শেখেন। পরবর্তী কালে অযোধ্যার নবাব মুর্শিদাবাদের নবাব পরিবারে বিয়ে করেন এবং নবাবকে সন্তুষ্ট করতে বেগম নিজে হাতে চিকনের কাজ করা একটি টুপি নবাবকে উপহার দেন। এই ঘটনায় উৎসাহিত হয়ে হারেমের অন্যান্য বেগমেরাও চিকনের কাজ শুরু করেন । এইভাবে চিকন শিল্পের বহুল প্রচলন ঘটে।
চিকনের কাজ ছয় প্রকারের : তয়পচী, খাটোয়া, বুখিয়া, মুড়ী, ফাঁড়া ও জালি । এর মধ্যে সর্বাপেক্ষা সুন্দর বুখিয়া ; আর সর্বাপেক্ষা সাধারণ তয়পচী । জালি কাজ মাঝারি ধরনের। আবার জালি বিভিন্ন প্রকারের হয়ে থাকে, যেমন- মাদ্রাজী জালি, সিধুরী, কলকাত্তা জালি ইত্যাদি। একখণ্ড কাপড়ের টানা ও পোড়েন উভয় দিকের সুতো সরিয়ে সূচের সাহায্যে অতি সূক্ষ্ম্য গোলাকৃতি জালি কাটা হয়। এই গোল জালির ব্যাস সাধারণ ৩/১৬ ইঞ্চি হয়ে থাকে। মাদ্রাজী জালি ১/১৬ ইঞ্চি হয়। একটি জালিতে নক্সা ও অপরটি বন্ধ করা- এইভাবে মাদ্রাজী জালি তৈরি করা হয়।
নানা প্রকার পোশাক পরিচ্ছদ- রুমাল, চাদর, শাড়ি, জামা, পাঞ্জাবী, এমন কি টেবিলের ঢাকা বা চায়ের পাত্রের ঢাকা ইত্যাদিতে চিকনের কাজের ব্যবহার প্রচলিত। ঢাকার মসলিনের উপর চিকনের কাজ শাড়িটিকে আরো আকর্ষনীয় করে তুলেছে। আর এই কাজে স্ত্রী পুরুষ উভয়েই যুক্ত থাকলেও মহিলারাই এ কাজের প্রধান হোতা ।
সানোয়ার হোসেন

মোহাম্মদ সানোয়ার হোসেন (জন্ম: ৫ আগস্ট, ১৯৭৩) বৃহত্তর ময়মনসিংহ এলাকায় জন্মগ্রহণকারী বাংলাদেশের সাবেক ক্রিকেটার। বাংলাদেশ ক্রিকেট দলের অন্যতম সদস্য ছিলেন তিনি। দলে তিনি মূলতঃ মাঝারি সারির ব্যাটসম্যান ছিলেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিংয়ে পারদর্শী ছিলেন তিনি। ঘরোয়া ক্রিকেটে বরিশাল ও চট্টগ্রাম বিভাগ এবং বিমান বাংলাদেশ এয়ারলাইন্সের প্রতিনিধিত্ব করেন সানোয়ার হোসেন।
মূলতঃ সামনের পায়ের উপর ভর করে তিনি ব্যাটিং চলাতেন। দীর্ঘ পাঁচ বছর আন্তর্জাতিক ক্রিকেটে পদচারণা করেন তিনি। কিন্তু ঐ সময়ে কেবলমাত্র একটি অর্ধ-শতকের সন্ধান পান। ১০ জানুয়ারি, ১৯৯৮ তারিখে ভারতের বিপক্ষে তার ওডিআই অভিষেক হয়। জিম্বাবুয়ের বিরুদ্ধে ২০০১ সালে একদিনের আন্তর্জাতিকে নিজস্ব সর্বোচ্চ ৫২ রান তোলেন। ৯ সেপ্টেম্বর, ২০০৩ তারিখে মুলতানে পাকিস্তানের বিপক্ষে তিনি সর্বশেষ ওডিআইয়ে অংশ নেন সানোয়ার।
১৮ ডিসেম্বর, ২০০১ তারিখে নিউজিল্যান্ড সফরে হ্যামিল্টনে টেস্ট অভিষেক ঘটে তার। ঐ খেলায় তিনি চল্লিশের কোটা অতিক্রম করেন। পরবর্তীতে ২০০৩ সালেও অস্ট্রেলিয়ার বিপক্ষে চল্লিশের কোটাকে পাশ কাটিয়ে অর্ধ-শতকে রূপান্তরে ব্যর্থ হন। ২০ আগস্ট, ২০০৩ তারিখে পাকিস্তান সফরে সর্বশেষ টেস্টে অংশ নেন।
আকরাম খানের অবসরের পর মাঝারি সারিতে ব্যাটিংয়ের সুযোগ পান। পরবর্তীকালে দল নির্বাচকমণ্ডলী তার স্থানে আমিনুল ইসলামকে অন্তর্ভুক্ত করেন।
২০০৩ সালের ক্রিকেট বিশ্বকাপে অংশ নেন। সমগ্র খেলোয়াড়ী জীবনে তিনি মাত্র নয় টেস্ট ও ২৭ ওডিআইয়ে অংশগ্রহণ করেন।
দেশবন্ধু চিনি কল লিমিটেড

দেশবন্ধু চিনি কল লিমিটেড বাংলাদেশের নরসিংদী জেলায় অবস্থিত একটি ভারী শিল্প প্রতিষ্ঠান। এটি বাংলাদেশের অন্যতম প্রধান একটি চিনি পরিশোধনকারী প্রতিষ্ঠান।
বাংলাদেশের মধ্যাঞ্চলের ঢাকা বিভাগের নরসিংদী জেলার পলাশ উপজেলার চরসিন্দুর এলাকায় এই শিল্প কমপ্লেক্সটি অবস্থিত।
১৯৩২ সালে এই শিল্প প্রতিষ্ঠানটি স্থাপিত হয়। স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়াত্ত্ব প্রতিষ্ঠান হিসেবে ঘোষণা করে; তবে ২০০২ সাল হতে এটি ব্যক্তি-মালিকানায় পরিচালিত হচ্ছে।
এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভবনের সমন্বয়ে গঠিত।
এই মিলটি আমদানীকৃত র' সুগার থেকে দৈনিক ৫০০ মে. টন এবং বার্ষিক ১ লাখ ৫০ হাজার মেট্রিক টন পরিশোধিত চিনি উৎপাদনে সক্ষম।
এছাড়াও, চিটাগুড়, ব্যাগাস ও প্রেসমাড অন্যতম উপজাত-দ্রব্য।
এছাড়াও, দেশবন্ধু সুগার মিলস বিদেশ থেকে অপরিশোধিত চিনি ('র সুগার) আমদানী করে তা পরিশোধন (রিফাইন্ড) করে প্যাকেটজাত করার মাধ্যমে বাজারজাত করে থাকে এবং স্থানীয় চাহিদার ৮ শতাংশ এককভাবে পূর্ণ করে।
কালিয়াচাপড়া চিনি কল লিমিটেড

কালিয়াচাপড়া চিনি কল লিমিটেড বাংলাদেশের কিশোরগঞ্জ জেলায় অবস্থিত একটি ভারী শিল্প প্রতিষ্ঠান। এটি বাংলাদেশের অন্যতম প্রধান একটি চিনি কল যেটি বর্তমানে উৎপাদনহীন অবস্থায় বন্ধ হয়ে আছে।
কিন্তু ২০২০ সালের শেষের দিক হতে বর্তমান ২০২১ মে পর্যন্ত পুরো সীমানা জুড়ে প্রাচীর দিয়ে ঘিরে ফেলা হয়েছে।
এবং সম্পূর্ণ ভাবে ব্যতিক্রম ধরনের নতুন প্রজেক্ট (অটো মোবাইল কোম্পানি, সিরামিক কোম্পানি,কাপড় তৈরি কোম্পানি সহ অপরিকল্পিত অনেক ধরনের কোম্পানি) তৈরী করার কাজ চলছে।
এই বিগ প্রজেক্ট টি নামকরণ করা হয়েছে কেইজেড তথা কিশোরগঞ্জ ইকোনমিক জোন (Kishoreganj Economic Zone,KEZ)
বাংলাদেশের মধ্যাঞ্চলের ঢাকা বিভাগের কিশোরগঞ্জ জেলার পাকুন্দিয়ার পুলেরঘাট নামক স্থানে এই শিল্প কমপ্লেক্সটি অবস্থিত।
১৯৬৫ সালে এই শিল্প প্রতিষ্ঠানটি স্থাপিত হয়। স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়াত্ত্ব প্রতিষ্ঠান হিসেবে ঘোষণা করে; তবে চিনিকলটি ১৯৯৪ সালে 'লে-অফ' ঘোষণা করা হয় এবং পরবর্তীতে ২০০৪ সালে বেসরকারি মালিকানার নিকট বিক্রি করে দেয়া হয়।
এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভাবনের সমন্বয়ে গঠিত।
এছাড়াও চিটাগুড়, ব্যাগাস ও প্রেসমাড অন্যতম উপজাত-দ্রব্য ।
হেলস অ্যাঞ্জেলস

হেলস অ্যাঞ্জেলস () মটরসাইকেল আরোহীদের দ্বারা গঠিত একটি ক্লাবের নাম। এটি একটি ওয়ান-পার্সেন্টার মোটর সাইকেল চালকদের সংগঠন যারা সাধারনত হারলে-ডেভিডসন সাইকেল ব্যবহার করেন। মার্কিন যুক্তরাষ্ট্রের ডিপার্টমেন্ট অব জাস্টিস এই ক্লাবকে সংঘবন্ধ অপরাধ চক্র হিসাবে মনে করে। মার্কিন যুক্তরাষ্ট্র ও কানাডায় এই সংগঠনটি হেলস অ্যাঞ্জেলস মটরসাইকেল কর্পোরেশন নামে নিবন্ধিত। এদেরকে “এইচ এ” ও “রেড এন্ড হোয়াইট” নামেও পরিচিত।
আমেরিকা যুদ্ধের অভিবাসী বিশপ ফ্যামিলি ১৭ মার্চ ১৯৪৮ সালে সংগঠনটি প্রতিষ্ঠা করেন। সংগঠনটির ওয়েবসাইট যে কোন আইনপরিপন্থি কাজে এই ক্লাবের সদস্যরা জড়িত নয় বলে দাবী কর। ওয়েবসাইটটি বলা প্হয়েছে যে আরো দাবী করে যে হেলস অ্যাঞ্জেলস নামটি এর একজন সহপ্রতিষ্ঠাতা আরভিদ অসলেনের পরামর্শ অনুযায়ী রাখা হয়েছে। তিনি দ্বিতীয় মহাযুদ্ধে চীনে ফ্লাইং টাইগার্স বাহিনীতে হেলস অ্যাঞ্জেলস স্কোয়ার্ডনে যুদ্ধ করেছিলেন। ১৯৩০ সালে হাওয়ার্ড হুগেসের নির্মিত চলচ্চিত্র হেলস অ্যাঞ্জেলস এ একটি কিছু দুঃসাহসী এবং বিপজ্জনক বিমান অভিযানের দৃশ্য দেখানো হয়। ধারণা করা হয় যে, হেলস অ্যাঞ্জেলস ক্লাবের নামকরণ উক্ত ছবি থেকে অনুপ্রাণিত হয়ে করা হয়েছে।
অনেক দেশের পুলিশ বাহিনী ও অনেক আন্তর্জাতিক গোয়েন্দা সংস্থার বিবেচনায় হেলস আ্যাঞ্জেলস কুখ্যাত ‘চার মটরসাইকেল গ্যাং’ এর অন্যত। এই তালিকার বাকি তিনটি সংগঠন হল, প্যাগানস, আউটলস এবং বান্ডিডস। এই সংগঠনের সদস্যদের বিরুদ্ধে সন্ত্রাস, মাদক ব্যবসা এবং পতিতাবৃত্তির অভিযোগ আছে। এই ক্লাবের সদস্যরা সবসময় দাবী করেন যে তারা শুধুমাত্র একটি সামাজিক সংগঠন যারা একসাথে মটরসাইকেল চালাতে ভালবাসেন, তারা বিভিন্ন সময়ে মটরসাইকেল র‌্যালি, তহবিল সংগ্রহ, সড়ক অভিযান ইত্যাদি করে থাকেন। যদি এর কোন সদস্য অপরাধমূলক কর্মকাণ্ডে জড়িত থাকেন তবে সেটা সম্পূর্ণ তার ব্যক্তিগত বিষয় এবং যার সাথে ক্লাব কোনভাবেই সম্পৃক্ত নয়।
একজস হেলস আ্যাঞ্জেলস সদস্যপদ প্রত্যাশীকে অবশ্যই একটি ড্রাইভারস লাইসেন্স ও নুন্যতম ৭৫০ সিসি একটি সটরসাইকেলের মালিক হতে হবে। সেই সাথে থাকতে হবে ব্যক্তিগত কিছু গুনাবলী থাকতে হবে। জানা যায় যে, পুলিশ বা কারারক্ষী বাহিনীর চাকুরীর জন্য আবেদন করা কোন ব্যক্তিকে এই ক্লাবের সদস্য হাবার জন্য বিবেচনা করা হয় না।
হাওয়া

হাওয়া, হবা বা ইভ (; ; ; ; ), আব্রাহামিক ধর্মানুসারে সৃষ্টির প্রথম নারী। তিনি আদমের স্ত্রী হিসাবেই ইসলামে পরিচিত।
আদিপুস্তকের দ্বিতীয় অধ্যায় অনুসারে, হাওয়াকে আদমের পাঁজরের হাড় থেকে সৃষ্টি করা হয়েছিল। যদিও হাওয়াকে সৃষ্টির পূর্বেই আদমকে স্বর্গীয় উদ্যানে বিচরণ করতে দেওয়া হয়েছিল এবং নিষিদ্ধ ফল খেতে নিষেধ করা হয়েছিল, তবুও এটি পরিষ্কার যে হাওয়া সৃষ্টিকর্তার এই নিষেধ সম্পর্কে অবগত ছিলেন। কিন্তু সর্পের প্রলোভনে তিনি উক্ত নিষিদ্ধ ফল খান এবং আদমকেও তা খাওয়ান। এর ফলশ্রুতিতে তারা স্বর্গীয় উদ্যান থেকে বহিষ্কৃত হন। আদম ও হাওয়ার এই অবাধ্যতার বিষয়ে খ্রিস্টান মতবাদগুলোর মাঝে দৃষ্টিভঙ্গির ভিন্নতা লক্ষ্য করা যায়। তবে ইসলামী শিক্ষায় উভয়ই সমানভাবে দায়ী বলে মনে করা হয়।
ক্যাথলিক গির্জা আদমের পাশাপাশি হাওয়াকেও সাধু (saint) হিসেবে গণ্য করে। মধ্যযুগ থেকেই এস্তোনিয়া, জার্মানি, হাঙ্গেরি, লিথুয়ানিয়া, স্ক্যান্ডিনেভিয়া সহ বিভিন্ন ইউরোপীয় দেশে ২৪ নভেম্বর "সাধু অ্যাডাম ও ইভের পর্ব" উৎযাপিত হয়ে আসছে।
সারাহ

সারাহ (; "Śarra"; ; Arabic: ), ছিলেন খ্রিস্ট এবং ইসলাম ধর্মানুসারে ইব্রাহিমের স্ত্রী এবং ইসহাকের মাতা। হিব্রু নাম সারাহ বলতে "অভিজাত নারী" বোঝায়।
বিশ শতকের প্রথম ও মধ্যভাগে, উইলিয়াম ফক্সওয়েল অলব্রাইটের মতো প্রাচীন প্রত্নতাত্ত্বিক এবং আলব্রেশট আল্টের মতো বাইবেলের পণ্ডিতগণ বিশ্বাস করতেন যে আদিপুরুষ এবং আদিনারীগণ প্রকৃত ব্যক্তি ছিল অথবা খ্রিষ্টপূর্বাব্দ দ্বিতীয় সহস্রাব্দে "পিতৃতান্ত্রিক যুগে" বসবাসকারী বলে বিশ্বাসযোগ্য ছিল। তবে, ১৯৭০-এর দশকে, ইস্রায়েলের অতীত এবং বাইবেলের সূত্র সংক্রান্ত নতুন বিতর্কে এই মতামতকে প্রশ্নবিদ্ধ করে, এসকল বিতর্কেগুলি পাওয়া যায় থমাস এল থম্পসনের "আদিপুরুষের ঐতিহাসিক আখ্যান" (দ্য হিস্ট্রিক্যাল অব দ্য প্যাট্রিয়ার্শাল ন্যারেটিভ) (১৯৭৪), এবং জন ভ্যান সেটার্সের "ইতিহাস ও ঐতিহ্যে ইব্রাহিম" (আব্রাহাম ইন হিস্ট্রি অ্যান্ড ট্রেডিশান) (১৯৭৫) গ্রন্থসমূহে। থম্পসন, একজন সাহিত্যানুগ পণ্ডিত, যিনি তার প্রত্নতত্ত্ব এবং প্রাচীন গ্রন্থে যুক্তি ভিত্তিক। ২১ শতকের শুরুতে, প্রত্নতাত্ত্বিকগণ আদিপুরুষ ও আদিনারীদের বিশ্বাসযোগ্য ঐতিহাসিক ব্যক্তিত্বে পরিণত করার যে কোন প্রেক্ষাপট পুনরুদ্ধারের আশা ছেড়ে দিয়েছিলেন।
তাকে মূলত "সারাই" নামে ডাকা হতো, যা "সারাহ" শব্দের উপভাষিক রূপান্তর। সেখানে লোকবৃত্তান্ত প্রচলিত রয়েছে যা তাদের পুরানো এবং নতুন নাম ব্যাখ্যা করে।
সারাহ ১২৭ বছর বয়সে মারা যান। তার মৃত্যুর পর ইব্রাহিম হেবরনের নিকট চড়াদামে গুহা সহকারে একাংশ জমি ক্রয় করেন যেখানে সারাহকে সমাধিতস্থ করা হয়েছিল, যা বাইবেলের বর্ণনা অনুসারে কানানে ইস্রায়েলিদের মালিকানাধীন প্রথম জমি। স্থানটি পরবর্তীতে আদিপুরুষের গুহা হিসেবে পরিচিত হয়ে ওঠে।
 পরিচ্ছেদে ইব্রাহিমের পাশাপাশি সারাহ কথা উল্লেখ করা হয়েছে:
সারাহ (আরবি: سارة সারাহ), নবী ইব্রাহিমের আঃ স্ত্রী এবং নবী ইসহাকের মা, ইসলামী বিশ্বাসের এক সম্মানিত মহিলা। তিনি সারা জীবন ইব্রাহিম (আঃ) সাথেই ছিলেন এবং যদিও তিনি বন্ধ্যা ছিলেন, আল্লাহ তাকে ভবিষ্যদ্বাণীমূলক পুত্র ইসহাকের জন্মের প্রতিশ্রুতি দিয়েছিলেন।  ইব্রাহিম অবশ্য একটি সন্তানের জন্য নিয়মিত আল্লাহর কাছে প্রার্থনা করেছিলেন।  সারাহ, বন্ধ্যা হয়ে যাওয়ার পরে তাকে তার মিশরীয় দাসী হাজারকে দিলেন, তার দ্বিতীয় স্ত্রী হিসাবে বিবাহ করার জন্য।  ইসমাইল এদের থেকে জন্মগ্রহণ করেছিল, যিনিও তাঁর পিতার মতো আল্লাহ প্রেরিত নবী হয়ে উঠবেন।
কাকবর্ণ কালাশোক

কাকবর্ণ কালাশোক () বা কাকবর্ণ কালাসোক () শিশুনাগ রাজবংশের রাজা ছিলেন যিনি ৩৯৫ খ্রিস্টপূর্বাব্দ থেকে ৩৬৭ খ্রিস্টপূর্বাব্দ পর্য্যন্ত রাজত্ব করেন।
সিংহলী বৌদ্ধ গ্রন্থ মহাবংসটীকা অনুসারে, শিশুনাগ রাজবংশের প্রতিষ্ঠাতা রাজা শিশুনাগের পুত্রের নাম কালাসোক, অপরদিকে পুরাণে তাকে কাকবর্ণ হিসেবে বর্ণনা করা হয়েছে। অশোকবদনকে প্রামাণ্য ধরে হেরমান জ্যাকোবি, উইলহেল্ম গাইগার ও রামকৃষ্ণ গোপাল ভাণ্ডারকর কাকবর্ণ ও কালাশোককে একই ব্যক্তি বলে বর্ণনা করেছেন। শিশুনাগের রাজত্বকালে তাকে কাশী অঞ্চলের শাসনের ভার দেওয়া হয়। সিংহাসনে আরোহণ করার পর তিনি বৈশালী থেকে তার রাজধানীকে পাটলিপুত্র নগরীতে স্থানান্তর করেন। তার রাজত্বকালে ও পৃষ্ঠপোষকতায় বৌদ্ধ ধর্মের দ্বিতীয় বৌদ্ধ সংগীতি আহুত হয়।
কুইন্স বিশ্ববিদ্যালয় (বাংলাদেশ)

কুইন্স বিশ্ববিদ্যালয় বাংলাদেশের একটি বেসরকারী বিশ্ববিদ্যালয়। বিশ্ববিদ্যালয়টি ১৯৯৬ সালে প্রতিষ্ঠিত হয় এবং এর প্রতিষ্ঠাতা চেয়ারম্যান ড. হামিদা বানু শোভা এমপি। রাজশাহী বিশ্ববিদ্যালয়ের প্রাক্তন উপাচার্য ড. আব্দুল খালেক বিশ্ববিদ্যালয়ের বর্তমান উপাচার্য। বর্তমানে বিশ্ববিদ্যালয়টির কার্যক্রম বন্ধ রয়েছে।
বিশ্ববিদ্যালয়টির মূল ক্যাম্পাস বনানীতে অবস্থিত। ঠিকানা: বাড়ি-১৩, সড়ক-৭/ডি, সেক্টর-০৯, উত্তরা, ঢাকা-১২৩০।
বিশ্ববিদ্যালয়ে গ্রেড পদ্ধতিতে ফলাফল প্রকাশ করা হয়। বিশ্ববিদ্যালয়টির বিভিন্ন স্কুল পরিচালিত আন্ডারগ্রাজুয়েট ও গ্রাজুয়েট প্রোগ্রামসমূহ:
চালুর অপেক্ষায় আছে 
কুইন্স বিশ্ববিদ্যালয়ে একটি ক্যাফেটেরিয়া আছে। 
কুইন্স বিশ্ববিদ্যালয়ের রয়েছে একটি সমৃদ্ধ লাইব্রেরী। এখানে পাঠ্যবই ছাড়াও বিভিন্ন লেখকের বই আছে। লাইব্রেরীর সদস্যরা বাড়িতে বই নেওয়ার সুযোগ পায়।
মহানন্দিন

মহানন্দিন () বা মহানন্দী () শিশুনাগ রাজবংশের রাজা ছিলেন যিনি ৩৬৭ খ্রিস্টপূর্বাব্দ থেকে ৩৪৫ খ্রিস্টপূর্বাব্দ পর্য্যন্ত মগধ রাজত্ব করেন।
সিংহলী বৌদ্ধ গ্রন্থ মহাবংসটীকা অনুসারে, শিশুনাগ রাজবংশের দ্বিতীয় রাজা কাকবর্ণ কালাশোকের দশজন পুত্রের নাম পাওয়া যায়। এরা হলেন ভদ্রসেন, কোরণ্ডবর্ণ, মঙ্গুর, সর্বঞ্জহ, জালিক, উভক, সঞ্জয়, কোরব্য, নন্দীবর্ধন এবং পঞ্চমক। পুরাণে শুধুমাত্র নন্দীবর্ধন বা মহানন্দিনের উল্লেখ রয়েছে। মহানন্দিনের শূদ্র স্ত্রীর গর্ভজাত পুত্র মহাপদ্ম নন্দ পিতাকে হত্যা করে মগধের সিংহাসন অধিকার করে নন্দ রাজবংশ প্রতিষ্ঠা করেন।
ব্যাসিল ডি’অলিভেইরা ট্রফি

ব্যাসিল ডি’অলিভেইরা ট্রফি ইংল্যান্ড ও দক্ষিণ আফ্রিকার মধ্যকার টেস্ট সিরিজে প্রদেয় ট্রফিবিশেষ। দুই দেশের মধ্যকার টেস্ট সিরিজে বিজয়ী দল এ ট্রফি লাভের অধিকারী। কোন কারণে সিরিজ ড্র হলে, ট্রফিটি পূর্বেকার ধারক দলের কাছে থাকবে। ২০০৪-০৫ মৌসুমে দক্ষিণ আফ্রিকায় অনুষ্ঠিত সিরিজ থেকে এ ট্রফি প্রদানের প্রচলন ঘটেছে।
দক্ষিণ আফ্রিকান বংশোদ্ভূত প্রয়াত ইংরেজ টেস্ট ক্রিকেটার ব্যাসিল ডি’অলিভেইরা’র সম্মানার্থে এ ট্রফির নামকরণ হয়েছে। ১৯৬৮-৬৯ মৌসুমে একই রঙের চামড়ার অধিকারী না হওয়ায় দক্ষিণ আফ্রিকা কর্তৃপক্ষ ইংল্যান্ড দলের সফর বাতিল করেছিল।
অস্ট্রিয়ার রাজ্য

অস্ট্রিয়া একটি যুক্তরাষ্ট্রীয় প্রজাতন্ত্র যা নয়টি রাজ্যের সমন্বয়ে গঠিত। জার্মান ভাষায় রাজ্যকে বলে "লেন্ডার" (Länder, একবচন Land "লান্ড")। তবে যেহেতু লান্ড (Land) বলতে জার্মান ভাষায় "দেশ"-ও বোঝায়, তাই রাজ্যকে সুনির্দিষ্টভাবে "বুন্ডেসলেন্ডার" (Bundesländer, একবচন Bundesland "বুন্ডেসলান্ড") বলা হয়। অস্ট্রিয়ার সংবিধানে অবশ্য দুইটি শব্দই ব্যবহৃত হয়।
প্রত্যেকটি রাজ্যের নিজস্ব নির্বাচিত আইনসভা রয়েছে। এছাড়া রয়েছে একজন করে গভর্নর। প্রত্যেক পাঁচ বছরে নির্বাচন অনুষ্ঠিত হয়। রাজ্য সংবিধান নির্ধারণ করে কোন রাজ্যের আইনসভার কতটি আসন কোন রাজনৈটিক দল পাবে। গভর্নরকে আইনসভা নির্ধারণ করে। তবে রাজধানী ভিয়েনা একই সাথে শহর এবং রাজ্য। তাই ভিয়েনার মেয়র রাজ্যটির গভর্নর হিসেবেও দায়িত্ব পালন করে। এবং ভিয়েনার সিটি কাউন্সিল আইনসভার দায়িত্ব পালন করে।
অস্ট্রিয়ায় রাজ্যসমূহ খুব কম স্বায়ত্বশাসন ভোগ করে। যদিও দেশটির সংবিধান রাজ্যসমুহকে পূর্ণ স্বাধীনতা দিয়েছে, তবে বাস্তবে তার খুব কমই রাজ্যগুলো পেয়ে থাকে। যেসব ক্ষেত্রে রাজ্যসমূহে স্বাধীনতা পায় সেগুলো হল- রাজ্যের অধীন এলাকার পরিকল্পনা এবং জোনিং, পরিবেশ ও প্রকৃতি রক্ষা, শিকার এবং চাষাবাদ, যুব সম্প্রদ্বায়ের উন্নয়ন, জনস্বাস্থ্য সম্পর্কিত কিছু বিষয় এবং কিছু নির্দিষ্ট কর আরোপের কর্তৃত্ব।
অন্যান্য সব বিষয় যেমন- অপরাধ আইন, বেসামরিক আইন, বাণিজ্য আইন, অর্থনৈতিক এবং প্রতিরক্ষা আইন, শিক্ষাগত বিষয়, টেলিকমিউনিকেশন এবং স্বাস্থ্য খাতের অধিকাংশ বিষয়ই রাষ্ট্রীয় আইনসভা কর্তৃক নিয়ন্ত্রিত হয়। রাজ্যসমূহের নিজস্ব কোন বিচারব্যবস্থা নেই। সংবিধান বিচার ব্যবস্থাকে রাষ্ট্রীয় ব্যবস্থা হিসেবে আখ্যা দিয়েছে। এই এক কেন্দ্রিক শাসন ব্যবস্থার সূচনা ঘটেছিল অস্ট্রিয়ান সাম্রাজ্যের সময়, যখন পুরো দেশকেই রাজধানী ভিয়েনা থেকে নিয়ন্ত্রণ করা হতো।
রাজ্যের প্রশাসনিক ব্যাপারের দায়িত্বে থাকে রাজ্য গভর্নর। একারণে গভর্নরের পদটি একটি গুরুত্বপূর্ণ রাজনৈতিক পদ।
অস্ট্রিয়ার নয়টি রাজ্যের অফিশিয়াল জার্মান নাম বর্ণানুক্রমে নিম্নরূপ:
২০১৫ সালের জানুয়ারি পর্যন্ত অস্ট্রিয়ার রাজ্যসমূহের জনপরিসংখ্যান ও সংশ্লিষ্ট তথ্যাবলি নিম্নরূপ:
সরকারি শাহ্ সুলতান কলেজ

সরকারি শাহ্ সুলতান কলেজ বাংলাদেশের একটি কলেজ ও ঐতিহ্যবাহী শিক্ষাপ্রতিষ্ঠান। এটি বগুড়া শহরে অবস্থিত এবং বাংলাদেশ জাতীয় বিশ্ববিদ্যালয়-এর অধিভুক্ত। এটি বাংলাদেশের উত্তর অঞ্চলের বৃহত্তম স্বনামধন্য শিক্ষাপ্রতিষ্ঠান।
বর্তমানে প্রতিষ্ঠানটিতে উচ্চ মাধ্যামিক পর্যায়ে মানবিক, ব্যবসায় শিক্ষা ও বিজ্ঞান বিভাগ রয়েছে। উচ্চশিক্ষা স্তরে জাতীয় বিশ্ববিদ্যালয়-এর অধীনে বিভিন্ন বিষয়ে অনার্স(স্নাতক) কোর্স এবং ফাইনাল মাস্টার্স (স্নাতকোত্তর) কোর্স চালু রয়েছে। এছাড়া একাধিক বিষয়ে ডিগ্রি(পাস) কোর্স চালু রয়েছে।
বগুড়া জেলার অন্তর্গত শহরের কেন্দ্রস্থল সাতমাথা থেকে প্রায় ৪ কি.মি. দক্ষিণে বগুড়া-ঢাকা মহাসড়কের পূর্ব পার্শ্বে বর্তমান বিশ্বরোড সংলগ্ন বনানী মোড়ে বগুড়া পুলিশ লাইন্স ও জাহাঙ্গীরবাদ সেনানিবাসের ও বগুড়া পর্যটন মোটেল নিকটবর্তী, বগুড়া টিএন্ডটি মাইক্রোওয়েভ স্টেশন ও বাংলাদেশ সিল্ক ফাউন্ডেশনের মধ্যস্থলে ঐতিহাসিক স্মৃতিবিজড়িত করতোয়া নদীর তীরে শহরের কোলাহলমুক্ত এক মনোরম ও স্বাস্থ্যকর পরিবেশে সরকারি শাহ্ সুলতান কলেজ অবস্থিত।
এতদাঞ্চলে উচ্চ শিক্ষার ক্রমবর্ধমান চাহিদা মোকাবেলা করার জন্য জনগণের তরফ থেকে বগুড়ায় একটি উন্নতমানের ডিগ্রী কলেজ স্থাপনের যে প্রশ্ন ওঠে তারই পরিপ্রেক্ষিতে ১৯৬৮ খ্রিষ্টাব্দের ১ জুলাই প্রতিষ্ঠিত হয় সরকারি শাহ্ সুলতান কলেজ।এই কলেজের দক্ষিণে সুলতানগন্ঞ্জ হাটে পূণ্যভূমি মহাস্থানে শায়িত আছেন ইসলাম ধর্ম প্রচারক হযরত শাহ সুলতান বলখী মাহিসাওয়ার সাহেবের পবিত্র একটি খানকা থাকায় তার পবিত্র স্মৃতির প্রতি সম্মান প্রদর্শনে কলেজটির এ নামকরণ করা হয়।
সরকারি শাহ্ সুলতান কলেজ ১৯৮৪ খ্রিষ্টাব্দের ১ নভেম্বর জাতীয়করণ করা হয়। বর্তমানে এ কলেজে ৭টি বিষয়ে মাস্টার্স, ১৪টি বিষয়ে অনার্সসহ উচ্চ মাধ্যমিক ও ডিগ্রী পাস কোর্স চালু রয়েছে। কলেজে মোট ২০টি বিষয়ে ক্যাডারভুক্ত অভিজ্ঞ শিক্ষকমন্ডলী কলেজের শিক্ষা কার্যক্রম সুষ্ঠু সুন্দরভাবে দক্ষতার সাথে পরিচালনা করছেন।
বিজ্ঞান অনুষদঃ
</div>
কলা অনুষদঃ
</div>
সামাজিক বিজ্ঞান অনুষদঃ
</div>
ব্যবসায় প্রসাশন অনুষদঃ
ইতোমধ্যে বরাবরের মতোই অনার্স এবং মাস্টার্স এর প্রকাশিত ফলাফলে সাফল্যের হার ঈর্ষনীয়। প্রতিটি বিভাগেই অত্র প্রতিষ্ঠানের একাধিক ছাত্র-ছাত্রী ১ম শ্রেণী অর্জন করতে সক্ষম হয়েছে। লেখাপড়ার সুবিধর্থে কলেজে রয়েছে প্রযোজনীয় সংখ্যক বইসহ বিশাল কেন্দ্রীয় লাইব্রেরি, অনার্স বিভাগসমূহের সেমিনার লাইব্রেরি, বিষয়ভিত্তিক অত্যাধুনিক বিজ্ঞান ল্যাব, কম্পিউটার ল্যাব ও সেমিনার কক্ষ। উল্লেখ্য শিক্ষার্থীদের লেখাপড়ার পাশাপাশি এ কলেজে শারীরিক ও মানসিক বিকাশের লক্ষ্যে খেলাধুলা ও সংস্কৃতি চর্চার উপযুক্ত ব্যবস্থা ও পরিবেশ আছে। শিক্ষার্থীদের দেশ ও সমাসেবামুলক কাজে উৎসাহ ও অংশগ্রহণের জন্য এ কলেজে রয়েছে "রক্তদান কর্মসূচিসহ" বিভিন্ন স্বেচ্ছাসেবক সংগঠন। শহর ও শহরের পার্শ্ববর্তী এলাকার শিক্ষার্থীদের জন্য নিয়মিত কলেজে যাতায়াতের জন্য রয়েছে নিজস্ব পরিবহনের (বাস) ব্যবস্থা।
মুহাম্মদ গউস

মুহাম্মদ আসাদ গউস (জন্ম: ২৪ এপ্রিল, ১৯৯০) পাকিস্তানের পাঞ্জাব প্রদেশের লাহোরে জন্মগ্রহণকারী মার্কিন ক্রিকেটার। মার্কিন যুক্তরাষ্ট্র জাতীয় পুরুষ ক্রিকেট দলের অন্যতম সদস্য তিনি। দলে অল-রাউন্ডার হিসেবে ভূমিকা রাখছেন মুহাম্মদ গউস। ডানহাতে ব্যাটিংয়ের পাশাপাশি ডানহাতে অফ ব্রেক বোলিং করে থাকেন। এরপূর্বে অনূর্ধ্ব-১৯ দলে প্রতিনিধিত্ব করেন তিনি।
তার বাবা পাকিস্তানের প্রথম-শ্রেণীর ক্রিকেটে অংশগ্রহণ করেছিলেন। পাকিস্তান থেকে অভিবাসিত হয়ে উত্তর আমেরিকায় পড়াশোনা করেন। পাশাপাশি খণ্ডকালীন চাকুরীতে জড়িত ছিলেন। পাকিস্তানের অল-রাউন্ডার শোয়েব মালিক তার আদর্শ ক্রিকেটার।
২০১০ সালের অনূর্ধ্ব-১৯ বিশ্বকাপের বাছাইপর্বে ১৬৫ রান ও ৯ উইকেট নিয়ে মার্কিন দলকে মূল পর্বে অংশগ্রহণে সহায়তা করেন। মার্চ, ২০১২ সালে সংযুক্ত আরব আমিরাতে অনুষ্ঠিত আইসিসি বিশ্ব টুয়েন্টি২০ বাছাইপর্বের প্রতিযোগিতায় মার্কিন দলের সদস্য ছিলেন তিনি। ২০১৫ সালের আইসিসি আমেরিকাস টুয়েন্টি২০ প্রতিযোগিতায় তাকে দলের অধিনায়ক মনোনীত করা হয়।
রঞ্জিত ফার্নান্দো

এডওয়ার্ড রঞ্জিত ফার্নান্দো (জন্ম: ২২ ফেব্রুয়ারি, ১৯৪৪) কলম্বোয় জন্মগ্রহণকারী সাবেক শ্রীলঙ্কান ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন রঞ্জিত ফার্নান্দো। দলে তিনি মূলতঃ উইকেট-কিপারের দায়িত্ব পালন করেছেন। পাশাপাশি ডানহাতে উদ্বোধনী ব্যাটসম্যান হিসেবে ভূমিকা রাখেন।
১৯৬০ সালে কলম্বোর সেন্ট বেনেডিক্ট’স কলেজে বিদ্যালয়ের প্রথম একাদশে খেলতে শুরু করেন। এ সময়ে তিনি বিদ্যালয়ের শীর্ষস্থানীয় ক্রিকেটারসহ সেরা উইকেট-কিপার ছিলেন। ১৯৬৪ সালে তিনি বর্ষসেরা স্কুলবয় ক্রিকেটার মনোনীত হন। ১৯৬৪ সালে মাইকেল তিসেরা’র অধিনায়কত্বে সিলন দলের সদস্য হিসেবে ভারত সফরে যান। অনানুষ্ঠানিক টেস্ট সিরিজে অংশ না নিলেও সিলন দল তৃতীয় টেস্টে ভারতকে পরাভূত করে যা দেশের প্রথম বৃহৎ জয় হিসেবে স্বীকৃত।
১৯৬৩ থেকে ১৯৭৯ সাল পর্যন্ত ঘরোয়া ক্রিকেটে নন্দেস্ক্রিপ্টস ক্রিকেট ক্লাবের পক্ষে খেলেন। প্রিমিয়ার বিভাগে নিরবিচ্ছিন্নভাবে ১৬ বছর খেলা চালিয়ে যান। দলের অধিনায়ক হিসেবে তিনি অনেকগুলো শিরোপা লাভে দলকে সহায়তা করেন।
সমগ্র খেলোয়াড়ী জীবনে তিনি তিনটি একদিনের আন্তর্জাতিকে অংশ নিয়েছেন। সবগুলো ওডিআইই তিনি ১৯৭৫ সালের বিশ্বকাপে খেলেন। তিনি সর্বমোট ৪৭ রান সংগ্রহ করেছিলেন।
১৯৮২ সালে ইংল্যান্ডে ন্যাশনাল ক্রিকেট অ্যাসোসিয়েশন কর্তৃক পরিচালিত অ্যাডভান্স কোচ হিসেবে উত্তীর্ণ হন। এরফলে শ্রীলঙ্কার জাতীয় কোচ হিসেবে আইসিসি’র পূর্ণাঙ্গ সদস্য লাভে ভূমিকা রাখেন। এছাড়াও, দেশের জাতীয় কোচিং পরিকল্পনার রূপরেখা বাস্তবায়নে সহায়তা করেন।
শ্রীলঙ্কা দলের প্রথম সফরে আনুষ্ঠানিকভাবে প্রথম টেস্টে দলের সহকারী ম্যানেজারের দায়িত্ব পান। খেলোয়াড়ী জীবন থেকে অবসর নিয়ে স্বেচ্ছায় দলের কোচিংয়ে অংশ নেন। ধারাবাহিকভাবে শ্রীলঙ্কা ক্রিকেট কন্ট্রোল বোর্ডের নির্বাহী কমিটিতে সদস্য হন ও অধিকাংশ সময় কোচিং কমিটিতে অংশ নেন। শ্রীলঙ্কার ক্রমবর্ধমান উন্নয়নে ফিল্ডিংয়ের মান বৃদ্ধিতে অনবরত কাজ করে যান। এর ফলাফল হিসেবে ১৯৯৬ সালের ক্রিকেট বিশ্বকাপে দল শিরোপা লাভ করে।
১৯৮৩ থেকে ১৯৮৮ এবং ২০১১ সালে দল নির্বাচকমণ্ডলীর সদস্য ছিলেন তিনি। এছাড়াও আইসিসি’র ক্রিকেট কমিটিতে শ্রীলঙ্কার প্রতিনিধিত্ব করেন। বর্তমানে তিনি শ্রীলঙ্কা ক্রিকেটের ক্রিকেট ও কোচিং কমিটির প্রধানের দায়িত্বে রয়েছেন।
বিল্ডারবার্গ গ্রুপ

বিল্ডারবার্গ গ্রুপ, বিল্ডারবার্গ সম্মেলন বা বিল্ডারবার্গ ক্লাব হল একটি বার্ষিক গোপন সম্মেলন যেখানে প্রায় ১২০-১৫০ জন শীর্ষপর্যায়ের নেতা ও বিশেষজ্ঞরা অংশগ্রহণ করেন। নেতা ও বিশেষজ্ঞরা অর্থনীতি, রাজনীতি, শিক্ষা ও গণমাধ্যম থেকে আসেন। সম্মেলনের দুই-তৃতীয়াংশ অংশগ্রহণকারী ইউরোপ থেকে এবং বাকিরা উত্তর আমেরিকা থেকে আসেন। অংশগ্রহণকারীদের মধ্যে এক-তৃতীয়াংশ রাজনীতি ও সরকারসংশ্লিষ্ট এবং বাকিরা অন্যান্য ক্ষেত্রের।
বিল্ডারবার্গ গ্রুপের প্রথম সম্মেলনটি ১৯৫৪ সালের মে মাসে নেদারল্যান্ডের হোটেল বিল্ডারবার্গে অনুষ্ঠিত হয়। এই সম্মেলনের উদ্যোক্তা ছিলেন কয়েকজন ব্যক্তি। এদের অন্যতম পোল্যান্ডের সাবেক রাজনীতিক জোজেফ রেটিঙ্গার। তিনি পশ্চিম ইউরোপে মার্কিনবাদের বিরুদ্ধে উদীয়মান মতবাদের ব্যাপারে শঙ্কিত ছিলেন। এই পরিপ্রেক্ষিতে তিনি একটি আন্তর্জাতিক সম্মেলনের প্রস্তাব করেন যেখানে ইউরোপ এবং যুক্তরাষ্ট্রের শীর্ষ নেতারা আতলান্টিকতাবাদের পরিবর্ধন নিয়ে আলোচনা করবেন। অর্থাৎ এ সম্মেলনের উদ্দেশ্য হবে যুক্তরাষ্ট্র ও ইউরোপের সাংস্কৃতিক বলয়কে অনুধাবন ও পর্যালোচনার মাধ্যমে এই অঞ্চল দুইটির মধ্যে পারস্পারিক অর্থনৈতিক, রাজনৈতিক ও প্রতিরক্ষা খাতে সহযোগিতার ক্ষেত্র জোরদার করা।
রেটিঙ্গার নেদারল্যান্ডের রাজপুত্র বার্নহার্ড-এর সাথে এব্যাপারে আলোচনা করেন। রাজপুত্র রেটিঙ্গারের সাথে একমত হন। তাদের সাথে ঐকমত্য প্রকাশ করেন বেলজিয়ামের তৎকালীন প্রধানমন্ত্রী পল জিল্যান্ড এবং ইউনিলিভারের প্রধান নির্বাহী পল রিজকেন্স। বার্নহার্ড যোগাযোগ করেন তৎকালীন সেন্ট্রাল ইন্টেলিজেন্স এজেন্সির প্রধানের সাথে। সিআইএ প্রধান তাকে পরামর্শ দেন ডোয়াইট ডি. আইজেনহাওয়ারের উপদেষ্টা চার্লস ডগলাস জনসনের সাথে আলাপ করতে। নির্ধারণ করা হয় যে প্রত্যেক অংশগ্রহণকারীদের দেশের থেকে দুইজন করে আসবে, দুইজনের মধ্যে একজন রক্ষণশীল এবং অন্যজন উদারনৈতিক দৃষ্টিভঙ্গির হতে হবে। প্রথম সম্মেলনে পশ্চিম ইউরোপের ১১টি দেশের মোট ৫০ জন প্রতিনিধি এবং যুক্তরাষ্ট্রের ১১ জন প্রতিনিধি অংশগ্রহণ করে।
প্রথম সম্মেলনের সফলতায় আয়োজকরা এটিকে একটি নিয়মিত বার্ষিক আয়োজন হিসেবে নির্ধারণ করেন। একটি স্থায়ী পরিচালনা কমিটি প্রতিষ্ঠা করা হয়। রেটিঙ্গার এর প্রথম স্থায়ী সচিব হন। এই কমিটি এই সম্মেলনের অংশগ্রহণকারীদের তথ্যাবলি নিয়ে তালিকা প্রস্তত করে, যাতে পরবর্তিতে অংশগ্রহণকারীরা নিজেদের মধ্যে ব্যক্তিগতভাবে যোগাযোগ করতে পারে। পরবর্তি তিনটি সম্মেলন ফ্রান্স, জার্মানি, ডেনমার্কে অনুষ্ঠিত হয়। ১৯৫৭ সালে যুক্তরাষ্ট্রে প্রথমবারের মত বিল্ডারবার্গ সম্মেলন অনুষ্ঠিত হয়। যুক্তরাষ্ট্রের সম্মেলনে ফোর্ড ফাউন্ডেশন প্রায় ৩০,০০০ মার্কিন ডলার আর্থিক সহায়তা প্রদান করে। সংস্থাটি ১৯৫৯ এবং ১৯৬৩ সালের সম্মেলনেও পৃষ্ঠপোষকতা করে।
লাস ভেগাস সংস্কৃতি

লাস ভেগাস সংস্কৃতি হল দক্ষিণ আমেরিকার এক সুপ্রাচীন সংস্কৃতি। প্রাগঐতিহাসিক এই সংস্কৃতির বিকাশকাল মোটামুটি ৮০০০ - ৪৬০০ খ্রিস্টপূর্বাব্দ। কালের বিচারে এই সভ্যতার সময়কাল প্লাইস্টোসিন যুগের একেবারে শেষ দিক থেকে শুরু হয়ে বর্তমান হলোসিন উপযুগে বিস্তৃত বলে মনে করা হয়। তবে অত্যন্ত ছোট ছোট মূলত পরিবারকেন্দ্রিক উৎপাদনভিত্তিক এই সংস্কৃতি তখনও তেমন কোনও কেন্দ্রীয় প্রশাসন যতদূর সম্ভব গড়ে তুলতে পারেনি। এই কারণে "সভ্যতা" শব্দটির তুলনায় "সংস্কৃতি" শব্দটি এদের বর্ণনায় বেশি উপযুক্ত। নৃতত্ত্ববিদ কারেন ই স্টোটার্ট'এর মতে ইকুয়েডরের প্রশান্ত মহাসাগরীয় উপকূল অঞ্চলের জটিল জীববৈচিত্রের সাথে সাথে সুন্দরভাবে খাপ খাইয়ে এরা এদের বসতিগুলি গড়ে তুলেছিল। এই অঞ্চলে খুঁজে পাওয়া প্রায় ৩১টি সুপ্রাচীন বসতির অবশেষ থেকে পাওয়া জিনিসপত্রের রেডিওকার্বন পরীক্ষায় এদের বয়সের প্রাচীনত্ব সুনির্দিষ্টভাবে নির্ধারিত হয়েছে।
এখানকার মানুষ ছিল মূলত শিকারী ও সংগ্রাহক; তবে এরা মাছ ধরতে জানতো। এদের বসতিতে হাড়ের তৈরি সূঁচ ও চামচ জাতীয় যে জিনিসগুলি খুঁজে পাওয়া গেছে, তার থেকে ধারণা করা হয়, তারা সুতো দিয়ে জাল এবং সম্ভবত অন্যান্য কাপড়ও বুনতে পারত। নব্যপ্রস্তরযুগের পাথর ও হাড় দিয়ে তৈরি বিভিন্ন ধরনের হাতিয়ার তৈরির প্রমাণ এখানে বেশ ক'টি জায়গায় খুঁজে পাওয়া গেছে। পরবর্তীকালে এরা আদিম পদ্ধতিতে চাষও শুরু করে। ৬০০০ খ্রিস্টপূর্বাব্দ নাগাদ তারা যে লাউ, মেইজ, প্রভৃতি কিছু খাদ্যদ্রব্য অন্তত চাষ করতে শুরু করেছিল, তার প্রমাণ পাওয়া গেছে। এছাড়া কাঠ, বাঁশ, লম্বা ঘাস ও গাছের ছালও এরা নানা কাজে ব্যবহার করতো। তবে মৃৎপাত্র তৈরির পদ্ধতি এদের জানা ছিল না।
এরা ছোট ছোট দলে বাস করতো। তবে আশেপাশের নানা অঞ্চলের মানুষের সাথে এদের যোগাযোগের প্রমাণ পাওয়া যায়। প্রায় ৩০০০ বছরের মধ্যে এদের জীবনযাপন পদ্ধতিতে খুব সামান্যই পরিবর্তন সূচিত হয়েছিল। বর্তমান ইকুয়েডরের সান্তা এলেনা অঞ্চলের "সুম্পাতে" এদের সবচেয়ে বড় বসতিটি আবিস্কৃত হয়েছে।
আবদুল মোনেম সুগার রিফাইনারি লিমিটেড

আবদুল মোনেম সুগার রিফাইনারি লিমিটেড বাংলাদেশের নারায়ণগঞ্জ জেলায় অবস্থিত একটি ভারী শিল্প প্রতিষ্ঠান। এটি বাংলাদেশের অন্যতম প্রধান একটি চিনি পরিশোধনকারী প্রতিষ্ঠান; স্থানীয় বাজারে এই কোম্পানির পণ্যটি "ঈগলু সুগার" (Igloo Sugar) নামে প্রচলিত।
বাংলাদেশের মধ্যাঞ্চলের ঢাকা বিভাগের নারায়ণগঞ্জ জেলার সোনারগাঁওয়ের মেঘনা ঘাট এলাকায় এই শিল্প কমপ্লেক্সটি অবস্থিত।
২০০৬ সালে এই শিল্প প্রতিষ্ঠানটি স্থাপিত হয়।
এই বৃহদায়তন শিল্প-কমপ্লেক্সটি চিনি পরিশোধন কারখানা, বর্জ্য পরিশোধনাগার, অফিস ও আবাসন ভাবনের সমন্বয়ে গঠিত।
এই মিলটি আমদানীকৃত র' সুগার থেকে দৈনিক ১,০০০ মে. টন এবং বার্ষিক ৩ লাখ মেট্রিক টন পরিশোধিত চিনি উৎপাদনে সক্ষম।
আবদুল মোনেম সুগার রিফাইনারি মিলস বিদেশ থেকে অপরিশোধিত চিনি ('র সুগার) আমদানী করে তা পরিশোধন (রিফাইন্ড) করে প্যাকেটজাত করার মাধ্যমে বাজারজাত করে থাকে এবং স্থানীয় চাহিদার ১৪ শতাংশ এককভাবে পূর্ণ করে।
রয় ডায়াস

রয় লুক ডায়াস (; জন্ম: ১৮ অক্টোবর, ১৯৫২) কলম্বোয় জন্মগ্রহণকারী নেগোম্বো ছেত্তি তামিল বংশোদ্ভূত শ্রীলঙ্কার সাবেক আন্তর্জাতিক ক্রিকেটার ও কোচ। প্রতিশ্রুতিশীল ও ছন্দোময় ডানহাতি ব্যাটসম্যান হিসেবে ১৯৭৯ থেকে ১৯৮৭ সময়কালে শ্রীলঙ্কা ক্রিকেট দলের পক্ষে টেস্ট ও একদিনের আন্তর্জাতিকে অংশ নিয়েছেন।
ঘরোয়া প্রথম-শ্রেণীর শ্রীলঙ্কান ক্রিকেটে কলম্বো ক্রিকেট ক্লাবের সদস্য ছিলেন রয় ডায়াস।
১৯৭৯ থেকে ১৯৮৭ সাল পর্যন্ত শ্রীলঙ্কা দলের প্রতিনিধিত্ব করেন। ১৯৭৯ সালের আইসিসি ট্রফি বিজয়ী শ্রীলঙ্কা দলের অন্যতম সদস্য ছিলেন তিনি। প্রতিযোগিতার ৪ খেলায় অংশ নিয়ে ৭১.৩৩ গড়ে ২১৪ রান তুলেন। এরফলে শ্রীলঙ্কা দল ইংল্যান্ডে অনুষ্ঠিত ১৯৭৯ সালের বিশ্বকাপে খেলার সুযোগ পায়। এছাড়াও বিশ্বকাপে শ্রীলঙ্কা দল আশ্চর্যজনকভাবে একটি খেলায় জয়লাভ করে। ভারত দলকে অল-আউট করে জয়ের লক্ষ্যমাত্রাকে ছাড়িয়ে ২৩৮/৫ করেন। এতে তিনি দায়িত্বশীল অর্ধ-শতক রান করেন।
তিন বছর পর ১৯৮২ সালে শ্রীলঙ্কা দল টেস্ট খেলার মর্যাদা পায়। শ্রীলঙ্কার ক্রিকেট ইতিহাসে অনুষ্ঠিত প্রথম টেস্টের অন্যতম সদস্য মনোনীত হন তিনি। কিন্তু শুরুতেই তাকে কঠিন পরিস্থিতির মুখোমুখি হতে হয়। বব উইলিসের বলে তিনি শূন্য রানে আউট হন। এরফলে দলের রান সংখ্যা ১১/২ দাঁড়ায়। কিন্তু দ্বিতীয় ইনিংসে ডেরেক আন্ডারউড ও জন এম্বুরি’র ন্যায় স্পিনারদের মোকাবেলা করে তিনি ৭৭ রান তোলেন। আউট হবার সময় দলের রান ছিল ১৪০/৩ যা পরবর্তীতে ১৭৫ রানে ইনিংস শেষ হয়ে যায়। ঐ টেস্টে ইংল্যান্ড সহজেই জয় পায়।
পাকিস্তান সফরে ৩-টেস্টের সিরিজের ২য় টেস্টের ১ম ইনিংসে সিদাথ ওয়েতিমুনিকে সাথে নিয়ে দ্বিতীয় উইকেটে ২১৭ রানের জুটি গড়ে শ্রীলঙ্কান রেকর্ড গড়েন। এরফলে শ্রীলঙ্কা দল ১৮৪ রানে এগিয়ে যায়। কিন্তু স্বাগতিক দলকে অল-আউট করতে না পারায় খেলাটি ড্রয়ে পরিণত হয়। খেলায় তিনি নিজস্ব সর্বোচ্চ ১০৯ রান তোলেন। ঐ সিরিজে শ্রীলঙ্কা দল ২-০ ব্যবধানে পরাজিত হয়।
সেপ্টেম্বর, ১৯৮২ সালে ভারত সফরে ৩-ওডিআইয়ের সিরিজে ৩৯, ১০২ ও ১২১ রান করেন। কিন্তু সিরিজে ৩-০ ব্যবধানে জয় পায় ভারত দল। ঐ সফরে একমাত্র টেস্টে অংশ নেয় শ্রীলঙ্কা দল। দিলীপ মেন্ডিসের সহযোগিতায় ও তার দুইটি অর্ধ-শতকের ফলে টেস্টটি ড্র হয়।
সমগ্র খেলোয়াড়ী জীবনে ২০ টেস্টে অংশ নিয়েছেন তিনি। প্রথম শ্রীলঙ্কান হিসেবে এক হাজার টেস্ট রানের মাইলফলক স্পর্শ করেন রয় ডায়াস।
প্রথম ব্যাটসম্যান হিসেবে ফিরোজ শাহ কোটলা মাঠে প্রথম সেঞ্চুরি করার গৌরব অর্জন করেন তিনি।
১৯৮৩ সালের ক্রিকেট বিশ্বকাপে শ্রীলঙ্কা একটিমাত্র খেলায় জয় পায়। ডায়াস ঐ প্রতিযোগিতায় একটি অর্ধ-শতকের সন্ধান পান। তৃতীয় উইকেটে ব্রেন্ডন কুরুপ্পুকে সাথে নিয়ে ৮০ রানের জুটি গড়েন। ১৮২ রানের জয়ের লক্ষ্যমাত্রায় পৌঁছে তার দল ও ৩ উইকেটে জয় পায়। খেলায় তিনি ৬৪* রানে অপরাজিত ছিলেন।
ক্রিকেট খেলা থেকে বিদায় নিয়ে শ্রীলঙ্কা জাতীয় ক্রিকেট দলে কোচের দায়িত্বে নিয়োজিত হন। এরপর তিনি নেপাল ক্রিকেট দলের কোচ হিসেবে মনোনয়ন পান। তার পরিচালনায় নেপাল দল সহযোগী সদস্যদের অংশগ্রহণে বিভিন্ন প্রতিযোগিতায় প্রভূত সাফল্য পায় যা প্রতীকি হয়ে আছে। এরপর ২০১২ সালে তিনি মালয়েশিয়া দলের কোচ হন।
বুর্গেনলান্ড

বুর্গেনল্যান্ড () (; ; ) অস্ট্রিয়ার সবচেয়ে পূর্বে অবস্থিত রাজ্য। এটি অস্ট্রিয়ার নয়টি রাজ্যের মধ্যে সবচেয়ে কম জনবহুল। এই রাজ্যে দুইটি শহর এবং সাতটি গ্রামীণ জেলা রয়েছে। মোট ১৭১টি পৌরসভা রয়েছে এই রাজ্যের অধীনে। রাজ্যটি উত্তর থেকে দক্ষিণে ১৬৬ কিলোমিটার ব্যাপী দীর্ঘ। তবে পূর্ব-পশ্চিমে রাজ্যটির দৈর্ঘ্য বেশ কম।
বুর্গেনল্যান্ড অস্ট্রিয়ার ৭ম বৃহত্তম রাজ্য। এর আয়তন ৩,৯৬২ বর্গ কিলোমিটার। রাজ্যের সর্বোচ্চ উচ্চতা ৮৮৪ মিটার এবং সর্বনিম্ন স্থানের উচ্চতা ১১৪ মিটার। রাজ্যটির দক্ষিণ পশ্চিমে রয়েছে স্টিরিয়া, উত্তর পশ্চিমে লোয়ার অস্ট্রিয়া। বুর্গেনল্যান্ডের পূর্বে হাঙ্গেরি। উত্তরে স্লোভাকিয়া এবং দক্ষিণে স্লোভেনিয়া অবস্থিত।
বুর্গেনল্যান্ড অতীতে রোমান সাম্রাজ্য, হান সাম্রাজ্য, ইতালীয় সাম্রাজ্য, অস্ট্রিয়ান সাম্রাজ্য, ফ্রেঞ্চ সাম্রাজ্যসহ বিভিন্ন রাজ্যের অধীনের ছিল। তবে বুর্গেনল্যান্ড কখনোই পুণ্য রোমান সাম্রাজ্য বা জার্মান কনফেডারেশনের অন্তর্ভুক্ত ছিল না।
৩৩০০ খৃষ্টপূর্বে ইন্দো-ইউরোপীয় মানুষ প্রথম বুর্গেনল্যান্ড অঞ্চলে বসতি স্থাপন করে। প্রথম খৃষ্টাব্দে এটি প্রথমবারের মত রোমান সাম্রাজ্যের অন্তর্গত হয়। রোমান প্রশাসনের অধীনে এটি প্যানোনিয়া নামের প্রদেশের অন্তর্গত ছিল।
ডারউইনের খিলান

ডারউইনের খিলান (ইংরেজি: Darwin's Arch) হচ্ছে একটি প্রাকৃতিকভাবে গঠিত প্রস্তর গঠিত খিলান। প্রশান্ত মহাসাগরের ডারউইন দ্বীপপুঞ্জের দক্ষিণ-পূর্ব দিকে এর অবস্থান। খোলা সমুদ্রের মাঝে এটিকে দেখায় একটি সেতুর মতো। পানিতে নিমজ্জিত একটি মালভূমির মাথায় এর অবস্থান। এই মালভূমিটির ডাকনাম ‘দ্যা থিয়েটার’। এই খিলানটি এবং আরো কিছু লাভা নির্মিত চূঁড়া ডারউইন দ্বীপ সাগরতীরের ক্ষয়িষ্ণু বৈশিষ্টের উদাহরণ।
গ্যালাপাগস দ্বীপমালার অন্তর্ভুক্ত ডারউইন দ্বীপ আকারে ক্ষুদ্র ও জনবসতিশূন্য। এর আয়তন মাত্র ২.৩৩ বর্গ কিলোমিটার। সমুদ্রপৃষ্ঠ থেকে এটি ১৬৮ মিটার উঁচু।
সূরা আ’লা

সূরা আল আ'লা পবিত্র কুরআনের ৮৭ তম সূরা; এতে আয়াত সংখ্যা ১৯টি এবং রূকুর সংখ্যা ১টি। এই সূরাটি মক্কায় অবতীর্ণ হয়েছে।
এর আলোচ্য বিষয় থেকে জানা যায় , এটি একেবারে প্রথম দিকে অবতীর্ণ সূরাগুলোর অন্যতম। ষষ্ঠ আয়াতে “ আমি তোমাকে পড়িয়ে দেবো , তারপর তুমি আর ভুলবে না ” এ বাক্যটিও একথা জানিয়ে দিচ্ছে যে , এটি এমন সময়ে অবতীর্ণ হয়েছিল , যখন রসূলূল্লাহ সাল্লাল্লাহু আলাইহি ওয়া সাল্লাম ভালোভাবে অহী আয়ত্ব করার অভ্যাস গড়ে তুলতে পারেননি। এবং অহী নাযিলের সময় তার কোন শব্দ ভুলে যাবেন বলে তিনি আশঙ্কা করতেন। এই আয়াতের সাথে যদি সূরা ত্বা- হা’র ১১৪ আয়াত ও সূরা কিয়ামাহ’ র ১৬ – ১৯ আয়তগুলোকে মিলিয়ে পড়া হয় এবং তিনটি সূরার সংশ্লিষ্ট আয়াতগুলোর বর্ণনাভংগী ও পরিবেশ পরিস্থিতি বিশ্লেষণ করা হয় , তাহলে এখানে উল্লেখিত ঘটনাবলীকে নিম্নোক্তভাবে সাজানো যায় : সর্বপ্রথম নবী সাল্লাল্লাহু আলাইহি ওয়া সাল্লামকে নিশ্চয়তা দান করা হয়েছে যে , তুমি চিন্তা করো না , আমি এ বাণী তোমাকে পড়িয়ে দেবো এবং তুমি আর ভুলে যাবে না। তারপর বেশ কিছুকাল পরে যখন সূরা কিয়ামহ নাযিল হতে থাকে তখন তিনি অবচেতনভাবে অহীর শব্দগুলো পুনরাবৃত্তি করতে থাকেন। তখন বলা হয় “ হে নবী ! এই অহী দ্রুত মুখস্ত করার জন্য নিজের জিহ্বা সঞ্চালন করো না। এগুলো মুখস্থ করানো ও পড়িয়ে দেবার দায়িত্ব আমার । কাজেই যখন আমরা এগুলো পড়ি তখন তুমি এর পড়া মনোযোগ সহকারে শুনতে থাকো , তারপর এর মানে বুঝিয়ে দেয়ার দায়িত্বও আমার । ” শেষবার সূরা ত্বা- হা নাযিলের সময় মানবিক দুর্বলতার কারণে নবী সাল্লাল্লাহু আলাইহি ওয়া সাল্লাম আবার এই পরপর নাযিল হওয়া ১১৩টি আয়াতের কোন অংশ স্মৃতি থেকে উধাও হয়ে যাবার আশঙ্কা করেন , ফলে তিনি সেগুলো স্মরণ রাখার চেষ্টা করতে থাকেন। এর ফলে তাঁকে বলা হয় : “ আর কুরআন পড়ার ব্যাপারে তাড়াহুড়া করো না , যতক্ষণ পর্যন্ত তোমার কাছে এর অহী সম্পূর্ণরূপে পৌঁছে না যায়।” এরপর আর কখনো এমনটি ঘটেনি। নবী ( সা) আর কখনো এ ধরনের আশঙ্কা করেননি। কারণ এ তিনটি জায়গা ছাড়া কুরআনের আর কোথাও এ ব্যাপারে কোন ইঙ্গিত নেই ।
এই সূরাটিতে ১৯টি আয়াত রয়েছে।সেগুলো তালিকাকারে দেওয়া হলঃ
ব্রুস এডগার

ব্রুস আর্দ্রিয়ান এডগার (; জন্ম: ২৩ নভেম্বর, ১৯৫৬) ওয়েলিংটনে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। ১৯৮০-এর দশকে নিউজিল্যান্ড ক্রিকেট দলের অন্যতম সদস্য ছিলেন তিনি। দলে ব্রুস এডগার মূলতঃ উইকেট-রক্ষকের দায়িত্ব পালন করেছেন। পাশাপাশি ব্যাটিংয়ে উল্লেখযোগ্য পারদর্শিতা দেখিয়েছেন। তাকে নিউজিল্যান্ডের ক্রিকেটের ইতিহাসে অন্যতম সেরা ব্যাটসম্যান হিসেবে বিবেচনা করা হয়ে থাকে। আন্তর্জাতিক ক্রিকেটে সতীর্থ বামহাতি জন রাইটের সাথে উদ্বোধনী জুটি গড়ে সফলতা পেয়েছেন।
সমগ্র খেলোয়াড়ী জীবনে তিনি সর্বমোট ৩৯ টেস্ট ও ৬৪ ওডিআইয়ে অংশ নিয়েছেন তিনি। ১ ফেব্রুয়ারি, ১৯৮১ তারিখে আন্ডারআর্ম ঘটনায় তিনি নন-স্ট্রাইকার হিসেবে পিচের অপরপ্রান্তে অবস্থান করছিলেন। মেলবোর্ন ক্রিকেট গ্রাউন্ডে অনুষ্ঠিত বিশ্ব সিরিজ ক্রিকেটের তৃতীয় ফাইনালে অস্ট্রেলিয়ার মুখোমুখি হয় তার দল। স্ট্রাইকিং প্রান্তে ব্রায়ান ম্যাককেচনি তখন চূড়ান্ত বলে ছক্কা হাঁকিয়ে টাইয়ের দিকে দলকে নিয়ে যাবার প্রস্তুতি নিচ্ছিলেন। অস্ট্রেলীয় অধিনায়ক ও বড় ভাই গ্রেগ চ্যাপেলের পরামর্শক্রমে ট্রেভর চ্যাপেল মাঠে বল গড়িয়ে বোলিং করলে ম্যাককেচনি বলটি আটকিয়ে দেন। এরফলে তৎকালীন ক্রিকেটের আইন বর্ণিত নিয়মাবলী অনুসরণ করেও অস্ট্রেলিয়া দলের বিরুদ্ধে নিন্দার ঝড় উঠে। এই অপ্রত্যাশিত ঘটনায় তিনি তখন ১০২* রানে অপরাজিত থেকে মাঠ ছাড়েন। প্রায়শঃই তার এ সেঞ্চুরিকে ‘সর্বকালের সেরা পাশ কাটিয়ে যাওয়া সেঞ্চুরির’ তালিকায় অন্তর্ভুক্ত করা হয়।
পরের মৌসুমে অকল্যান্ডের ইডেন পার্কে গ্রেগ চ্যাপেলের অস্ট্রেলীয় দলের বিপক্ষে তিনি তার সর্বোচ্চ টেস্ট রান ১৬১ তোলেন। নিউজিল্যান্ড ৫ উইকেটে জয়ী হয় ও ৩-টেস্টের ঐ সিরিজে ১-০ ব্যবধানে এগিয়ে যায়। এ জয়টি অস্ট্রেলিয়ার বিরুদ্ধে নিউজিল্যান্ডের ২য় জয় ছিল। খেলায় তিনি ম্যান অব দ্য ম্যাচের পুরস্কার পান। ক্রাইস্টচার্চের ল্যাঙ্কাস্টার পার্কে অনুষ্ঠিত চূড়ান্ত টেস্টে অস্ট্রেলিয়া ৮ উইকেটের ব্যবধানে জয় পায়। কিন্তু কিউইদের ব্যাটিং গড়ে ৫৫.৬০ নিয়ে ২৭৮ রান তুলে শীর্ষে ছিলেন তিনি।
ব্যক্তিগত জীবনে পেশাদার হিসাবরক্ষক ছিলেন তিনি। ১৯৮১ সালে হাইড দলের পক্ষে পেশাদার খেলায় অংশ নেন। ঐ মৌসুমে সেন্ট্রাল ল্যাঙ্কাশায়ার লীগ চ্যাম্পিয়নশীপে তার দল শিরোপা লাভ করেছিল। সিডনির গর্ডন গ্রেড ক্রিকেট ক্লাবের সাথেও জড়িত রয়েছেন। ২০১০-১১ মৌসুমে এ.ডব্লিউ. গ্রীনশীল্ড দলকে কোচিং করান তিনি।
এব্রাহাম মজুমদার

এব্রাহাম মজুমদার একজন ভারতীয় বাঙালি সুরকার, কন্ডাকটর, পিয়ানো বাদক, বেহালা বাদক এবং অর্কেস্ট্রা বাদক। তিনি মহীনের ঘোড়াগুলি বাংলা স্বাধীন রক সঙ্গীত ব্যান্ডের একজন প্রতিষ্ঠাতা সদস্য হিসেবে ১৯৭৬ থেকে ১৯৮১ সাল পর্যন্ত এই ব্যান্ডের সাথে যুক্ত ছিলেন।
এব্রাহাম মজুমদার ভারতের কলকাতায় জন্ম নেন।
১৯৭০-এর দশকে এব্রাহাম মজুমদার তার বাবা থিয়োডোর ম্যাথিয়েসনরে অধিনে সঙ্গীত শিক্ষা শুরু করেন। পরবর্তীতে তিনি ভায়োলিন যন্ত্রের উপর এটিসিএল এবং এলটিসিএল ডিগ্রি অর্জন করেন। ১৯৭৪ সালে কলকাতা বয়েজ স্কুলে সঙ্গীত শিক্ষাদান শুরু করেন। ১৯৭৬ সালের প্রথমদিকে গৌতম চট্টোপাধ্যায়ের সাথে তার পরিচয় ঘটে এবং ঘনিষ্ঠভাবে তার সঙ্গীতের সঙ্গে যুক্ত হন। পরবর্তীতে সর্বকনিষ্ঠ সদস্য হিসেবে মহীনের ঘোড়াগুলি ব্যান্ডে যোগ দেন এবং ১৯৮২ সালে ব্যান্ডটি ভাঙার আগ পর্যন্ত যুক্ত থাকেন।
এব্রাহাম মজুমদার, মধুশ্রীকে বিয়ে করেন।
রণজিত সিং

রণজিত সিংহ (; জন্ম: ১০ সেপ্টেম্বর, ১৮৭২ - মৃত্যু: ২ এপ্রিল, ১৯৩৩) ব্রিটিশ ভারতের কাঠিয়াওয়ার এলাকার সাদোদারে জন্মগ্রহণকারী নওয়ানগরের শাসক ও বিখ্যাত আন্তর্জাতিক ক্রিকেটার ছিলেন। তিনি ইংল্যান্ড ক্রিকেট দলের পক্ষে টেস্ট ক্রিকেট খেলেছেন। এছাড়াও, প্রথম-শ্রেণীর ক্রিকেটে কেমব্রিজ বিশ্ববিদ্যালয় ও কাউন্টি ক্রিকেটে সাসেক্সের প্রতিনিধিত্ব করেন রঞ্জি ডাকনামে পরিচিত রঞ্জিতসিংজী। দলে তিনি মূলতঃ ডানহাতি ব্যাটসম্যান হিসেবে ভূমিকা রেখেছেন। পাশাপাশি ডানহাতে স্লো বোলিংয়ে পারদর্শী ছিলেন তিনি।
তাকে সর্বকালের সেরা ব্যাটসম্যানদের অন্যতম হিসেবে বৈশ্বিকভাবে বিবেচনা করা হয়। নেভিল কারদাস তাকে ‘দ্য মিডসামার নাইট’স ড্রিম অব ক্রিকেট’ হিসেবে আখ্যায়িত করেন। ক্রিকেট খেলায় ব্যাটিং করে নতুন ধারার সূচনা করেন ও বিপ্লব আনেন।
১০ বা ১১ বছর বয়সে ক্রিকেটের প্রতি আগ্রহ জন্মায় তার। ১৮৮৩ সালে প্রথমবারের মতো বিদ্যালয় দলে ক্রিকেট খেলেন। ১৮৮৪ সালে দলের অধিনায়ক মনোনীত হন। ১৮৮৮ সাল পর্যন্ত অধিনায়কের দায়িত্বে ছিলেন তিনি। বিদ্যালয়ে অবস্থানকালে বেশ কয়েকটি সেঞ্চুরি করলেও সেগুলো মানসম্মত ছিল না ও ইংল্যান্ডের তুলনায় ভিন্ন ছিল। কিন্তু খেলাকে তিনি গুরুত্ব সহকারে না দেখে টেনিসের দিকে মনোনিবেশ ঘটান। ইংল্যান্ড গমন করে সেখানে তিনি কেমব্রিজ বিশ্ববিদ্যালয়ে অধ্যয়ণ করেন।
১৮৮৮ সালে সারে ক্রিকেট ক্লাবের সদস্য হিসেবে সফরকারী অস্ট্রেলিয়া দলের বিরুদ্ধে অংশ নেন। চার্লস টার্নারের ন্যায় বোলারদের মোকাবেলা করে ও অগণিত দর্শকদের সামন্য তিনি সেঞ্চুরি করেন। পরবর্তীকালে তিনি বলেছেন যে, দশ বছরের মধ্যে এর চেয়ে ভালো ইনিংস তিনি খেলেননি।
১৬ জুলাই, ১৮৯৬ তারিখে রঞ্জিতসিংজী’র টেস্ট অভিষেক ঘটে। প্রথম ইনিংসে তিনি ৬২ রান তোলেন। কিন্তু ১৮১ রানের ব্যবধানে ফলো-অনে থেকে ইংল্যান্ড দল পুনরায় ব্যাটিংয়ে নামে। দ্বিতীয় দিন শেষে তিনি ৪২ রানে অপরাজিত ছিলেন। চূড়ান্ত দিনে তিনি মধ্যাহ্ন বিরতির পূর্বে ১১৩ রান তুলেন। দলের বিপর্যয় রক্ষা করেন ও জোন্সের মারাত্মক বোলিং উপেক্ষা করে সফরকারী অস্ট্রেলিয়া দলের বিপক্ষে তিনি তাঁর প্রথম সেঞ্চুরি করেন। খেলায় তিনি ১৫৪* রানে অপরাজিত থাকেন। চূড়ান্ত দিনে ইংল্যান্ড দলের পরবর্তী সর্বোচ্চ রান ছিল ১৯।
সমগ্র খেলোয়াড়ী জীবনে তিনি ১৫ টেস্টে অংশ নিয়েছেন। সবগুলো টেস্টই অস্ট্রেলিয়ার বিপক্ষে খেলেন। ৪৪.৯৬ গড়ে ৯৮৯ রান তোলেন তিনি।
১৮৯৬ সালে অসামান্য ক্রীড়াশৈলী উপস্থাপনার কারণে ১৮৯৭ উইজডেন কর্তৃক তিনি বর্ষসেরা ক্রিকেটার মনোনীত হন। তাঁর দেহাবসানের পর ভারতীয় ক্রিকেট নিয়ন্ত্রণ বোর্ড (বিসিসিআই) ১৯৩৪ সালে রঞ্জি ট্রফি প্রবর্তন করে। তাঁর সম্মানার্থে ও এ ট্রফি প্রস্তুতে সমূদয় অর্থ পাতিয়ালার মহারাজা ভুপিন্দার সিং দান করেন ও প্রতিযোগিতার শুভ উদ্বোধন করেন। ১৯৩৪-৩৫ মৌসুমে প্রথমবারের মতো এ প্রতিযোগিতা শুরু হয়। অদ্যাবধি ভারতের বিভিন্ন শহর ও রাজ্য দলের মধ্যে এ প্রতিযোগিতাটি প্রথম-শ্রেণীর ক্রিকেট প্রতিযোগিতা হিসেবে স্বীকৃত।
ভাতৃষ্পুত্র দিলীপসিংজী তাঁর পদাঙ্ক অনুসরণ করে ইংল্যান্ডে প্রথম-শ্রেণীর ক্রিকেট ও ইংল্যান্ড দলে খেলেন। ক্রিকেটের বাইরে ১৯০৭ সালে নওয়ানগরের মহারাজা জাম সাহিব উপাধি লাভ করেন। পরবর্তীকালে ইন্ডিয়ান চেম্বার অব প্রিন্সেসের চ্যান্সেলর মনোনীত হন। এছাড়াও সম্মিলিত জাতিপুঞ্জে ভারতের প্রতিনিধিত্ব করেন তিনি। তাঁর আনুষ্ঠানিক পদবী হচ্ছে কর্নেল দ্বিতীয় এইচ. এইচ. শ্রী স্যার রঞ্জিতসিংজী বিভাজী, নয়ানগরের যম সাহেব, জিসিএসআই, জিবিই।
এশিয়ান টেস্ট চ্যাম্পিয়নশীপ

এসিসি এশিয়ান টেস্ট চ্যাম্পিয়নশীপ এশিয়ার টেস্টখেলুড়ে দলগুলোর মধ্যকার পেশাদার টেস্ট ক্রিকেট প্রতিযোগিতা। বাংলাদেশ, ভারত, পাকিস্তান ও শ্রীলঙ্কা - এ চারটি দল প্রতিযোগিতায় অংশগ্রহণ করে থাকে। তবে এ প্রতিযোগিতাটি ক্রিকেট বর্ষপঞ্জী অনুযায়ী নিয়মিতভাবে অনুষ্ঠিত হয় না। এ পর্যন্ত মোট দুইবার ১৯৯৮-৯৯ ও ২০০১-০২ মৌসুমে অনুষ্ঠিত হয়েছে। প্রথম প্রতিযোগিতায় পাকিস্তান ও দ্বিতীয় প্রতিযোগিতায় শ্রীলঙ্কা জয়লাভ করে। শুরুতে এশিয়া কাপের সাথে মিল রেখে প্রতি দুই বছর অন্তর এ প্রতিযোগিতা নিয়মিতভাবে আয়োজনের কথা ছিল।
অস্ট্রেলিয়া, ইংল্যান্ড ও দক্ষিণ আফ্রিকার অংশগ্রহণে ১৯১২ সালের ত্রি-দেশীয় প্রতিযোগিতার পর দুইয়ের অধিক দলের অংশগ্রহণে এশিয়ান টেস্ট চ্যাম্পিয়নশীপ দ্বিতীয় উদাহরণ হিসেবে রয়েছে। আন্তর্জাতিক ক্রিকেট কাউন্সিলের পরিকল্পনাধীন টেস্ট ক্রিকেট বিশ্বকাপ প্রতিযোগিতা প্রবর্তনের পূর্বে পরীক্ষামূলকভাবে এ প্রতিযোগিতাটি করা হয়েছিল বলে ধারণা করা হয়।
২০০৬ সালে আন্তর্জাতিক ক্রিকেট সময়সূচী বাস্তবায়নে সময় না থাকায় এশিয়ান ক্রিকেট কাউন্সিল এ প্রতিযোগিতা বাতিল করে। অংশগ্রহণকালী সদস্যদের সময়সূচীর সাংঘর্ষিকতার কারণে চার বছরের জন্য তৃতীয় পর্যায়ের চ্যাম্পিয়নশীপ প্রতিযোগিতা বিলম্বিত করা হয়। এছাড়াও আনুষ্ঠানিকভাবে আইসিসি টেস্ট চ্যাম্পিয়নশীপ ব্যবস্থা প্রবর্তনের ফলে টেস্ট রেটিংয়ে ভারসাম্য রক্ষার্থে এর প্রভাব রয়েছে।
ফেব্রুয়ারি ও মার্চ, ১৯৯৯ সালে ভারত, পাকিস্তান ও শ্রীলঙ্কা প্রতিযোগিতার উদ্বোধনী আসরে প্রতিদ্বন্দ্বিতায় অবতীর্ণ হয়। ঐ সময়ে বাংলাদেশ দলের আইসিসি কর্তৃক টেস্ট ক্রিকেটের মর্যাদা পায়নি।
রাউন্ড-রবিন খেলায় তিনটি খেলায় তিন দল অংশ নেয়। জয়ে ১২, টাইয়ে ৬ ও ড্র বা পরাজয়ে কোন পয়েন্ট রাখা হয়নি। তবে, দলের বোলিং ও ব্যাটিংশৈলীর উপর নির্ভর করে বোনাস পয়েন্ট প্রদানের ব্যবস্থা রাখা হয়। রাউন্ড-রবিন খেলাগুলো আয়োজনের জন্য পর্যায়ক্রমে তিন দেশের মাঠ ব্যবহৃত হয়। তন্মধ্যে, চূড়ান্ত খেলাটি নিরপেক্ষ মাঠ হিসেবে বাংলাদেশের রাজধানী ঢাকায় অনুষ্ঠিত হয়।
পাকিস্তান দল শ্রীলঙ্কাকে ইনিংস ও ১৭৫ রানের বিরাট ব্যবধানে পরাজিত করে প্রথম এশিয়া টেস্ট চ্যাম্পিয়নশীপের শিরোপা লাভ করে।
বাংলাদেশ, পাকিস্তান ও শ্রীলঙ্কা আগস্ট, ২০০১ থেকে মার্চ, ২০০২ পর্যন্ত অনুষ্ঠিত দ্বিতীয় এশিয়ান টেস্ট চ্যাম্পিয়নশীপে প্রতিযোগিতা করে। ২০০১-০২ মৌসুমে ভারত-পাকিস্তানের মধ্যকার রাজনৈতিক অস্থিরতা ও দুরে থাকার নীতি অবলম্বনের ফলে এ প্রতিযোগিতায় অংশগ্রহণ থেকে নিজেদের দূরে সরিয়ে রাখে ভারত দল।
পাকিস্তান ও শ্রীলঙ্কা - উভয় দল বাংলাদেশে দুইটি রাউন্ড-রবিন খেলায় অংশ নেয়। জয়ে ১৬, টাইয়ে ৮ এবং ড্র কিংবা পরাজয়ে ০ পয়েন্ট বরাদ্দ করা হয়। এছাড়াও বোলিং ও ব্যাটিংশৈলীর উপর নির্ভর করে বোনাস পয়েন্ট প্রদান করার সিদ্ধান্ত গৃহীত হয়। মুলতানে পাকিস্তান এবং কলম্বোয় শ্রীলঙ্কা দল বাংলাদেশকে পরাজিত করে ফাইনালে উঠে।
লাহোরের গাদ্দাফি স্টেডিয়ামে ফাইনাল অনুষ্ঠিত হয়। শ্রীলঙ্কা ৮ উইকেটের ব্যবধানে পাকিস্তানকে পরাজিত করে দ্বিতীয় এশিয়ান টেস্ট চ্যাম্পিয়নশীপের শিরোপা লাভ করে।
যতীন্দ্রমোহন রায়

যতীন্দ্রমোহন রায় (১৮৮৩ - ১৮ জানুয়ারি ১৯৫১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। তিনি বাঘা যতীনের সংস্পর্শে এসে বৈপ্লবিক কর্মতৎপরতায় যোগ দেন। বালেশ্বর যুদ্ধের পর কারাবরণ করেন। অসহযোগ আন্দোলন ও লবণ সত্যাগ্রহের জন্য দেড় বছর এবং ভারত ছাড় আন্দোলনের জন্য দুবছর কারাদণ্ড ভোগ করেন। পরে দরিদ্র অনুন্নতদের জন্য হিতকার্যে ব্রতী হন। বঙ্গীয় যুব সম্মেলন ও বিষ্ণুপুর বঙ্গীয় প্রাদেশিক সম্মেলনের সভাপতি ছিলেন। ফরিদপুর প্রাদেশিক কংগ্রেসেও তার গুরুত্বপূর্ণ অংশগ্রহণ ছিলো। তিনি আদি অনুশীলন সমিতির সদস্য ছিলেন, পরে তার দল উত্তরবঙ্গে যতীনদার দল নামে পরিচিত হয়। যতীন্দ্রমোহন রায় ১০ বছর ব্রিটিশের কারাগারে ছিলেন।
যতীন্দ্রমোহন রায়ের জন্ম রাজবাড়ি জেলার গোয়ালন্দ উপজেলায়। তার পিতার নাম হরিমোহন রায়।
রাজনৈতিক কার্যকলাপে অংশগ্রহণ করার জন্য রাজশাহী কলেজ থেকে বহিষ্কৃত হন। পরে ঐ কলেজ থেকে ১৯০৭ সালে বি.এ. পাস করেন। বগুড়ায় শিক্ষকতা করার সময় 'গণমঙ্গল সমিতি' নামে সংগঠনের মাধ্যমে সাম্প্রদায়িক সম্প্রীতি ও শিক্ষার সম্প্রসারণে আত্মনিয়োগ করেন। বগুড়ায় দুটি হাই স্কুলও স্থাপন করেছিলেন।
গণমঙ্গল সমিতির কর্মীদের মধ্যে ধীরেন্দ্রমোহন ঘটক, সত্যপ্রিয় ব্যানার্জি, অবিনাশ রায়, শশধর কর, উমানাথ চক্রবর্তী, ক্ষিতীশ সরকার, যতীন হুই, পাবনার প্রভাস লাহিড়ী, মানসগোবিন্দ সেন, গোবিন্দ ব্যানার্জি, সুরেন রায়, অক্ষয় গুহ, মহেন্দ্র সেন, শরদিন্দু চক্রবর্তী, আশুতোষ লাহিড়ী, গপেন্দ্রলাল রায়, কালিপদ বাগচী, মোহিনী সিংহ, যোগেন দে সরকার, খগেন দাসগুপ্ত প্রধান ছিলেন। এঁদের সকলেই বহু বৎসর কারাগারে ও অন্তরীণে আবদ্ধ ছিলেন। এঁদের মধ্যে খগেন দাসগুপ্ত ১৪ বছর জেলে ছিলেন।
মার্টিন স্নেডেন

মার্টিন কলিন স্নেডেন, (জন্ম: ২৩ নভেম্বর ১৯৫৮) মাউন্ট ইডেনে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার ও প্রশাসক। নিউজিল্যান্ড ক্রিকেট দলের পক্ষে টেস্ট ও একদিনের আন্তর্জাতিকে অংশ নিয়েছেন। ১৯৮০-এর দশকে স্যার রিচার্ড হ্যাডলি ও ইয়ান চ্যাটফিল্ডের সাথে নিউজিল্যান্ডের সিম বোলিং আক্রমণে যোগ দেন মার্টিন স্নেডেন।
মূলতঃ তিনি বোলার ছিলেন। ডানহাতে মিডিয়াম-ফাস্ট বোলিংয়ের পাশাপাশি নিচেরসারির ব্যাটসম্যান হিসেবে বামহাতে ব্যাটিং করতেন। ঘরোয়া রাজ্য ক্রিকেটে অকল্যান্ডের প্রতিনিধিত্ব করেন।
একদিনের আন্তর্জাতিকে প্রথম বোলার হিসেবে ৬০-ওভারের খেলায় শতাধিক রান দেন। ঐ খেলায় তার বোলিং পরিসংখ্যান ছিল ১২-১-১০৫-২। পরবর্তীকালে মার্চ, ২০০৬ সালে তার এ অমর্যাদাকর কীর্তিগাথাটি অস্ট্রেলীয় বোলার মিক লুইস ভেঙ্গে ফেলেন। নিচেরসারির ব্যাটসম্যান হলেও একবার ব্যাটিং উদ্বোধনে নেমে নিজস্ব সর্বোচ্চ ৬৪ রান তোলেন।
পেশায় তিনি একজন আইনজীবী। [[নিউজিল্যান্ড ক্রিকেট|নিউজিল্যান্ড ক্রিকেটে]] বেশ কয়েক বছর প্রধান নির্বাহী কর্মকর্তার দায়িত্ব পালন করেন। কিন্তু ডিসেম্বর, ২০০৬ সালে নিউজিল্যান্ড ক্রিকেট থেকে ২০১১ সালের রাগবি বিশ্বকাপের সাংগঠনিক কর্মকর্তার প্রধান হিসেবে মনোনীত হওয়ায় পদত্যাগ করেন।
২০১২ সালে নববর্ষের সম্মাননায় ক্রীড়াক্ষেত্রে অবদান রাখায় তাকে নিউজিল্যান্ড [[অর্ডার অব মেরিট]] উপাধিতে ভূষিত করা হয়।
তার কাকা [[কলিন স্নেডেন]] নিউজিল্যান্ডের পক্ষে একটিমাত্র টেস্ট খেলেছেন। বাবা ওয়ারউইক স্নেডেন, দাদা নেসি স্নেডেন - উভয়েই [[প্রথম-শ্রেণীর ক্রিকেট|প্রথম-শ্রেণীর ক্রিকেটে]] অংশ নিয়েছেন। ভাই প্যাট্রিক স্নেডেন একটি প্রতিষ্ঠানের পরিচালক ও মানবতাবাদী।
[[বিষয়শ্রেণী:১৯৫৮-এ জন্ম]]
[[বিষয়শ্রেণী:জীবিত ব্যক্তি]]
[[বিষয়শ্রেণী:১৯৮৩ ক্রিকেট বিশ্বকাপের ক্রিকেটার]]
[[বিষয়শ্রেণী:১৯৮৭ ক্রিকেট বিশ্বকাপের ক্রিকেটার]]
[[বিষয়শ্রেণী:অকল্যান্ডের ক্রিকেটার]]
[[বিষয়শ্রেণী:নিউজিল্যান্ডীয় ক্রিকেটার]]
[[বিষয়শ্রেণী:নিউজিল্যান্ডের টেস্ট ক্রিকেটার]]
[[বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার]]
[[বিষয়শ্রেণী:নিউজিল্যান্ডের ক্রিকেট প্রশাসক]]
[[বিষয়শ্রেণী:নিউজিল্যান্ডীয় আইনজীবী]]
[[বিষয়শ্রেণী:নর্থ আইল্যান্ডের ক্রিকেটার]]
[[বিষয়শ্রেণী:ওতাগো বিশ্ববিদ্যালয়ের প্রাক্তন শিক্ষার্থী]]
অবনী সেন

অবনী সেন () (১৯০৪ – ২ সেপ্টেম্বর ১৯৭২) হলেন ভারতের একজন খ্যাতিমান চিত্রকর। এই কৃতি শিল্পী নিজস্ব রীতিতে বলিষ্ঠ রেখাসর্বস্ব জন্তু-জানোয়ারের নানা চিত্র এঁকে খ্যাতি অর্জন করেন। ১৯৪০-এর দশকে তিনি অন্যান্য শিল্পীদের সংগে ক্যালকাটা গ্রুপের সদস্য হন। পরে তিনি দিল্লী যান এবং বহুকাল রায়সিনা বেঙ্গল স্কুলে শিল্প শিক্ষক হিসেবে কাজ করেন। তার শিল্প নিদর্শন নানা গ্যালারিতে রক্ষিত আছে। তাকে আধুনিক ভারতীয় চিত্রশিল্পের আদি গুরু (Old Masters of modern Indian painting) বলে বিবেচনা করা হয়।
অবনী সেনের জন্ম ১৯০৪ সালে বাঙলায়। তিনি ১৯৭২ সালের ২ সেপ্টেম্বর দিল্লিতে মৃত্যুবরণ করেন।
মাইকেল তিসেরা

মাইকেল হাগ তিসেরা (; জন্ম: ২৩ মার্চ, ১৯৩৯) কলম্বোয় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কার একদিনের আন্তর্জাতিক দলের অন্যতম সদস্য ছিলেন তিনি। দলে তিনি মূলতঃ অল-রাউন্ডার ছিলেন। ডানহাতে ব্যাটিংয়ের পাশাপাশি লেগ ব্রেক বোলিংয়ে পারদর্শীতা দেখিয়েছেন মাইকেল তিসেরা।
মাউন্ট লাভিনিয়া এলাকার খ্যাতনামা শিক্ষাপ্রতিষ্ঠান এস.টমাস কলেজে অধ্যয়ন করেন তিনি। ১৯৫৪ সালে চৌদ্দ বছর বয়সে ক্রিকেট খেলতে শুরু করেন। ১৯৫৭ ও ১৯৫৮ সালে রয়্যাল থোমিয়ান টেস্ট সিরিজে থোমিয়ান ক্রিকেট দলকে নেতৃত্ব দেন। পরের বছর মার্চ, ১৯৫৯ সালে সাংবার্ষিকাকারে অনুষ্ঠিত গোপালন ট্রফিতে মাদ্রাজের বিপক্ষে প্রথম-শ্রেণীর ক্রিকেটে অভিষেক ঘটে তার।
সমগ্র খেলোয়াড়ী জীবনে তিনটি একদিনের আন্তর্জাতিকে অংশগ্রহণ করেছেন তিসেরা, যার সবগুলোই ১৯৭৫ সালের ক্রিকেট বিশ্বকাপে খেলেছেন। খেলোয়াড়ী জীবন থেকে অবসর নিয়ে ২০০৫ থেকে ২০০৭ সাল পর্যন্ত শ্রীলঙ্কা ক্রিকেটে ভূমিকা রাখেন ও জাতীয় দল পরিচালনা করেন।